Rodić: Sve što može, treba legalizovati odmah\nTanjug 8. avgusta 2021. 11:58\nBEOGRAD – Potpredsednik Građevinske komore Srbije Goran Rodić rekao je danas da se domaća operativa mora sačuvati, u suprotnom, ako se izgubi, Srbija bi mogla da ima velikih problema, a naglasio je i da brojni objekti koji su napravljeni treba da budu legalizovani.\nKada je rec o legalizaciji, Rodić je za TV Tanjug rekao da je taj zakon decenijama problem.\n„To je problem još od (bivše) SFRJ, jer vas zakon uslovljava da dobijate građevinsku dozvolu da radite. Međutim, sve što moze da se legalizuje, treba legalizovati, pod hitno. Ko god ima svoju kuću, plac, treba da legalizuje, neka se posle pravne stvari rešavaju“, kaže Rodić.\nRodić poručuje da se u Srbiji danas mnogo radi.\n„Država je krenula u veliki investicioni poduhvat na svim nivoima, pa i na energetici, sređivanju infrastrukture. Velike pare su odvojene. Što se nas građevinaca tiče, jedini naš uslov je bio da građevinska operativa dobije status koji zaslužuje, da dobijemo kapitalne poslove. Javile su se nove, ozbiljne firme, a ako u skorijoj budućnosti se ne obezbede nove poslovi, biće problema. Stranci su glavni izvođači ovde, a 80 odsto tih poslova mi odrađujemo“, rekao je Rodić.\nOn kaže da građevinci traže da se ubaci da srpske firme mogu da budu direktni izvođači, posebno u delu gde su kapitalni objekti.\n„To moraju da rade domace operative zbog referenci. Energoporjekt, CIP i još neke firme – njih morate sačuvate, ako oni odu, mi smo gotovi. Doći će vreme kada će trebati da se održavaju mostovi, putevi, a to može da radi domaća radna snaga i da se time dobiju radna mesta“, dodaje Rodić.\n„Naši ljudi su cenjeni u inostranstvu, ima 20.000 naših koji rade u inostranstvu, a bilo bi dobro kad bi se vratili. Dobro je što radi država, nije slučajno kada se kaze da kod nas raste BPD, a tamo negde pada. Treba operativu sačuvati, zaposliti, ako ih izgubimo, imaćemo velikih problema. Biće problematično održavanje postova, mostova, tunela.\nDomaću operativu moramo sacuvati“, naglašava Rodić.\nNjega ne čudi, kako kaže, da su Niš i Kragujevac, kao i još neki gradovi, ispred Beograda po prodaji nekretnina.\n„Niš i Kragujevac su ispred Beograda po prodaji nekretnina. To je normalno da kada vam dolaze fabrike – tu tržiste skače. Te fabrike uslovljavaju da se trziste preseli na manje centre u odnosu na glavni grad, kao što su i Novi Sad, Subotica, Zrenjanin“, dodao je Rodić.


Home Novosti Gradske novosti Danas koncert učenika Muzičke škole povodom predstojećeg Dana Distrikta\nOsnovna muzička škola Brčko će i ove godine, kao i prethodnih, dati doprinos u obilježavanju Dana Brčko distrikta BiH, i to koncertom učenika škole. Koncert je na programu danas, 4. marta 2021. godine od 17:00 časova.\nIpak, za razliku od prethodnih, ovaj put koncert će biti izveden na neubičajen način – bez prisustva publike i uz livestream na facebook stranici škole putem linka: Muzička škola Brčko\nRazlog ovakvog načina obilježavanja 21. godišnjice postojanja Brčko distrikta BiH jeste zbog pandemije bolesti COVID-19.\n„Ponosan sam na činjenicu da i u vrijeme pandemije učenici i profesori muzičke škole ne posustaju u radu i marljivo rade i uveliko pronalaze načine da uz redovnu nastavu održe i umjetničku muziku u našem gradu, što pokazuje i ovaj konert. Naši učenici nastupiće na još nekoliko događaja koji su planirani u sklopu obilježavanja Dana Distrikta, kao što je otvaranje fontane na Trgu Mladih, svečana sjednica Vlade, gdje će nastupiti profesori škole, i drugim,“ rekao je Jasmin Hasić, direktor Osnovne muzičke škole u Brčkom.\nPrethodni postPrezentovano novo vatrogasno vozilo i spasilačka oprema\nSledeći postOčistimo Majevicu u nedjelju\nPredstavnici bečke NVO udomiće deset pasa iz brčanskog azila u austrijskim...\nRedakcija Portala - March 11, 2016 0\nPredstavinici Nevladinog udruženja „Wiener Tierschutzverein“ iz Beča preuzeli su danas prvu turu pasa iz brčanskog azila za udomljavanje u Austriji, čime je nastavljena konkretna...


Univerzitet u Tuzli: Obilježena 43. godišnjica rada – TuzlaInfo.ba\nUniverzitet u Tuzli: Obilježena 43. godišnjica rada\nby nedim 18/12/2019\nSvoju čestitku na obilježavanju godišnjice izrazio je i premijer Tuzlanskog kantona Denijal Tulumović, te ukazao na neophodnost usklađivanja upisne politike sa realnim potrebama tržišta rada.\n„Danas obilježavamo 43 godine u kojima je Univerzitet izgradio dobre temelje i stabilnu osnovu, ali nakon kojih se i dalje mora unaprjeđivati kako bi bio u mogućnosti da se uhvati u koštac sa svim izazovima koje moderno društvo stavlja pred visoko obrazovanje. Na svima nama, a posebno na mladim univerzitetskim profesorima, je da tu osnovu dalje nadograđujemo i usmjeravamo“, kazao je premijer Tulumović i dodao da „određenih kadrova imamo i više nego što to naše tržište rada može apsorbovati, ali isto tako moramo jasno reći i da smo u deficitu sa određenim kadrovskim profilima. Imajući ovo u vidu, u budućim akademskim godinama više pažnje moramo posvetiti upisnoj politici i harmonizirati je sa potrebama privrednih subjekata i uopće tržištem rada u našem okruženju. Ali da ovo ne bi bila samo floskula, ovom prilikom molim menadžment Univerziteta da u kreiranje upisne politike aktivno uključi i predstavnike privrednih subjekata. Osim upisne politike, i cjelokupan obrazovni proces moramo prilagoditi savremenom tržištu rada“, kazao je premijer Tulumović.\nObraćajući se studentima, Premijer je istaknuo da na diplomu ne gledaju kao na kartu za odlazak iz Bosne i Hercegovine.\n„Odlaskom odavde, ovu ćete zemlju prepustiti onima koji je ne zaslužuju. Vaš čestit i zaslužen uspjeh neka bude za ugled generacijama koje će doći poslije vas“ kazao je premijer Tulumović te rektorici Univerziteta u Tuzli Nermini Hadžigrahić, cijenjenim profesorima, saradnicima, studentima ali i cjelokupnoj društvenoj zajednici čestitao 43 godine uspješnog rada i razvoja Univerziteta u Tuzli.\nNa današnjoj svečanosti rektorica Hadžigrahić je najistaknutijim studentima uručila Zlatne plakete, promovisala profesore koji su ove godine izabrani u zvanja redovnih profesora, kao i profesore koji su stekli zvanje emeritusa.\nU ime Vlade Tuzlanskog kantona današnjoj svečanosti su uz premijera Tulumovića pristustvovali ministrica obrazovanja i nauke Fahreta Brašnjić i ministar za kulturu, sport i mlade Srđan Mićanović – saopšteno je iz Odjela za informisanje Vlade TK.


Poziv svim mladima "Fakat je vakat za mlade!" - Nove-info\nVjerujemo da je osnov snažnog aktivizma mladih u informacijama i znanju koji mladi posjeduju. Kroz svoje aktivnosti često pominjemo prava i obaveze mladih koji prostiču prvenstveno prema mladima.\nKroz edukacije i konsultacije jačamo kapacitete omladinskog sektora jer vjerujemo da jedino stabilne i jake grupe mladih dugoročno mogu pomoći mladima da ostvare svoj puni potencijal i budu kreatori promjene.\nSvoje kapacitete stavljamo na raspolaganje mladima koji žele da dobiju informaciju više ili načine korak za poboljšanje uslova života mladih u našoj lokalnoj zajednici.\nOvim putem pozivamo sve mlade koji žele da se uključe i budu aktivni članovi našeg društva, da se priključe našoj grupi prijavom na broj telefona 060-328/1918 ili na mail omladinskovijecenovitravnik@gmail.com ostvarujete pravo uključenja u grupu za ostvarenja cilja za mlade.\nFAKAT JE VAKAT ZA MLADE!


Plantella 250ml- spec. prihrana za orhideje\nŠifra Artikla: 38229\nPlantella đubrivo za orhideje namenjena za prihranjivanje svih vrsta orhideja.Prilagodjen sastav hranljivih materija osigurava bujno cvetanje u intenzivnim bojama,pravilan razvoj korenovog sistema i poboljsava otpornost na stres. Način primene Bocu protresemo i mernim poklopcem odmerimo 10 ml đubriva,koje se sipa u 1 litar vode.U periodu cvetanja i rasta biljke prihranu vršimo zalivanjem,prskanjem po lišću ili potapanjem(potopimo saksiju u rastvor vode i đubriva i ostavimo da odstoji 20 minuta) jednom u dve nedelje.U periodu mirovanja,prihranu vršimo jednom mesečno. Prednost Odgovarajuće vrednosti hranljivih elemenata obezbedjuju pravilan razvoj korenovog sistema,bujan rast,razvoj i cvetanje biljke\nNačin primene na konkretnu kulturu Količina primene Količina vode za razblaživanje Vreme primene\nSve vrste orhideja 10 ml 1 l\nBocu protresemo i mernim poklopcem odmerimo 10ml đubriva, koje se sipa u 1l vode. U periodu cvetanja i rasta biljke zalivamo, prskamo, a najpoželjnije je potapanje jednom u dve nedelje.\nU periodu mirovanja, prihranu vršimo jednom mesečno


Pad prodaje Mercedesa i BMW-a, rast u elektrifikovanom segmentu › Made-in-Germany.rs\nNemačka automobilska kompanija BMW je saopštila da je u prvom kvartalu ove godine proizvela 596.900 vozila, ili za šest procenata manje nego u istom periodu prošle godine. I proizvodnja kompanije Mercedes takođe je pala za 15 posto, na ukupno 501.600 automobila.\nNa pad prodaje vozila nemačkih automobilskih kompanija Mercedes i BMW uticali su pandemija i rat u Ukrajini koji je je zaustavio isporuku kablova. Automobilskih čipova nema na tržištu još od ranije, a novo zaključavanje u Kini samo je još pogoršalo situaciju.\nInače, BMW je u Evropi isporučio 220.000, a u Kini 209.000 svojih vozila, što je za osam i devet posto manje nego u prvom tromesečju 2021. Međutim, prodaja BMW-a u SAD je sa porasla za četiri procenta međugodišnje, za 81.000 automobila, prenosi agencija DPA.\n– Nadamo se da ćemo do kraja godine izjednačiti prodaju sa onom iz prethodne, pre svega zahvaljujući električnim automobilima. Fokus nam je elektromobilnost i na putu smo da ostvarimo ovogodišnji ambiciozni cilj rasta prodaje potpuno električnih vozila – rekao je predsednik upravnog odbora bavarske kompanije Piter Nota.\nBMW je u prvom kvartalu prodao oko 35.000 električnih modela, uključujući i ona pod brendom Mini, uz stopu rasta od čak 149 posto. Četvrtina tih automobila prodata je u Nemačkoj, ostali su izvezeni u druge zemlje, a kompanija se nada da će u tekućoj godini udvostruči prodaju e-vozila.\nŠto se tiče Mercedesa, ovaj proizvođač je na svom najvećem tržištu u Kini prodao nešto manje od 193.000 automobila, ili za 14 posto manje međugodišnje, za isto toliko procenata mu je pala i prodaja u Evropi, na ukupno 151.000 vozila, dok je u SAD ostao bez petine prodaje, uz ukupnu produkciju od 63.000 automobila. Računajući i plug-in hibride, svaki treći Mercedes prodat u Evropi bio je elektrifikovan.\n“Tržište je veoma nestabilno pod uticajem geopolitičke neizvesnosti, krize čipova i pandemijskih ograničenja. Uz velike izazove u prvom tromesečju, uspeli smo da utrostručimo prodaju električnih automobila na 22.000 isporučenih primeraka, a ostvarili smo i snažan rast luksuznog brenda Maybach”, saopštili su iz Mercedesa.


Šta se krije iza ruske zabrane za uvoz mesa iz Srbije? | Vestinet.rs\nPočetna AKTUELNO\tŠta se krije iza ruske zabrane za uvoz mesa iz Srbije?\nFirma „Big Bul Fuds“, prema izveštaju, nije sprovela ispitivanja sirovina i gotovih proizvoda na toksične i štetne materije, kao što su soli teških metala, antibiotici, pesticidi i radionuklidi.\nZatim, navedeno je i da se životinje šalju na klanje bez ušnih markica (oznaka), kao i da se krše sanitarni i higijenski principi jer se radnici kreću iz „čiste“ u „prljavu“ zonu odnosno da šetaju iz klanice gde je sirovo meso do mesare gde su gotovi proizvodi. Utvrđeno je i zajedničko skladištenje gotovih prehrambenih proizvoda, konkretno sir i kobasice, sa sirovinama.\nRadio Slobodna Evropa kontaktirao je sve četiri kompanije u vezi sa navodima ruskih inspektora. Kompanije „Big Bul“ i „Matijević“, umesto odgovora na pojedinačne stavke koje smo poslali, odgovorile su nam zajedničkim saopštenjem četiri kompanije (Big Bul, Matijević, Karneks i Zlatiborac) koje je objavljeno 31. maja, kada je javnost saznala za odluku o suspenziji izvoza u Rusiju.\nU njemu je tada saopšteno da ovakva situacija (obustava izvoza na rusko tržište) nije izuzetak u industriji mesnih prerađevina „jer u procesu i kontroli uvoza dolazi do uobičajene procedure nadzora, za kojom sledi i zahtev za dodatnim usklađivanjem sa tehnološko-tehničkim propisima zemlje uvoznice“.Kompanije „Zlatiborac“ i „Karneks“ detaljno su odgovorile na sve što im ruski inspektori u poslovanju zameraju.\nTako predstavnici kompanije „Karneks“, u odgovoru na primedbe inspektora da je dopušteno klanje neidentifikovanih životinja i životinja bez ušnih markica, navode da se svaki trup životinje obeležava.\n„Naravno da je moguće da se desi da tokom manipulacije svinjama spadne poneka ušna markica, ali ovakvim radom uvek je moguće izvršiti identifikaciju životinje preko rednog broja klanja, te doći do pripadajuće farme“, navodi se u odgovoru. „Karneks“ napominje da ima zaokružen sistem proizvodnje – sopstvenu hranu za životinje, svoju klanicu i preradu.\nKada je reč o testovima na antibiotik bacitracin, ova kompanija kaže da „Karneks“ taj antibiotik zapravo i ne koristi ali da, uprkos tome, ipak radi analize – kod sirovina.\n„S obzirom na to da se ne koristi na farmama, kao i da se ispituju sirovine, nije vršeno ispitivanje i gotovih proizvoda, jer ako je sirovina u redu, ni u gotovom proizvodu, ne može da se nađe navedena supstanca“, objašnjavaju u „Karneksu“ i napominju da je na zahtev Evroazijske komisije uvedena i analiza gotovih proizvoda koji su pokazali da je sve u redu.\nKompanija „Zlatiborac“ na kritike povodom higijene radnika, navodi da njihovi zaposleni „prolaze nekoliko dezobarijera i prolaza kroz koje je nemoguće proći pre dezinfekcije“.\n„Da procedure nisu implementirane, naša kompanija ne bi bila u mogućnosti da ispuni druge standarde koje ispunjava. Međutim, ruska inspekcija i EAC standard zahtevaju poštovanje dodatnih procedura u ovoj oblasti“, navodi se u odgovoru „Zlatiborca“.\nJedan od osnovnih parametara bezbednosti hrane jeste i test na trihinelozu (parazitsku bolest koju uzrokuje crvoliki parazit Trichinella spiralis). Ruski inspektori tvrde u izveštaju da se svinjske polutke pečatiraju kao zdrave, pre nego što rezultati uopšte stignu.\nKod jedne je tako utvrđeno da se „dezinsekcija obavlja nepropisno“, odnosno utvrđeno je prisustvo insekata (konkretno muva), u takozvanoj „čistoj zoni“.\nJoš na jednom mestu konstatovano je da su sanitarno – higijenski loši.„Znači malo je stvarno čudna priča. Ja sam od ta četiri, koja su suspendovana, u dva objekta bila, to su objekti, stvarno, koji su odobreni za sva tržišta, i Evropu, i sve sprovode“, kaže Tamara Bošković.\n„Praktično kadgod dolazi do određenih izmena, liste tih merila koji se prate i parametar u okviru bezbednosti hrane se svakako usaglašavaju“, kaže Nenad Dolovac. Prema rečima sagovornika RSE, srpske kompanije koje posluju sa državama EU do sada nisu imale većih problema.\nPored Rusije, Evroazijsku uniju čine Belorusija, Kazahstan, Jermenija i Kirgistan.Ministarstvo poljoprivrede saopštilo je da aktuelna situacija oko stopiranog izvoza mesa iz Srbije, neće uticati na dalju saradnju sa Evroazijskom unijom.\n„Pripremićemo jednu posebnu proceduru za inspekciju da zna tačno kako da postupa u slučaju kontrole po ruskim standardima. Dobili smo od naših kolega iz Rusije, kako smo mogli, njihov monitoring pa ćemo uključiti i te supstance koje oni smatraju da su kritične i toksične sa njihovim nekim vrednostima, pošto se razlikuju od evropskih.\nUradićemo obuku inspekcije i nadamo se da će jedan naš državni vrh otići u Rusiju sa svim tim našim merama i da će se to vrlo brzo uspostaviti.\nJer, stvarno su to ozbiljne kompanije koje nema razloga da trpe suspenziju kojoj su trenutno izložene“, kaže Tamara Bošković.\nOvo nije prvi slučaj zabrane izvoza u Rusiju. Suspendovan je i izvoz voća 2018. godine jer je ruska inspekcija utvrdila postojanje gljivice koja izaziva truljenje voća.\nI tada je iz Srbije kao razlog navedeno da je isključivo reč o strožijim ruskim standardima.\nmeso iz SrbijeRusijatestoviuvozzabrana


Polufinalna lista kandidata za Oskara u kategoriji specijalnih efekata Prolog\nFilmska Akademija je objavila polufinaliste kada je u pitanju nominacija za Najbolje specijalne efekte. Na listi je petnaest filmova, a ona će se smanjiti prvo na deset a 24.januara ćemo konačno saznati i konačnu listu pet nominovanih kada će biti objavljene i sve ostale nominacije.\nEvo liste filmova koji su u polufinalu:\n- MISSION IMPOSSIBLE – GHOST PROTOCOL\nKako vam se čini lista? Verujemo da i vi mislite na nekima nije ovde mesto, ali nadajmo se da oni neće ni doći do najboljih pet.\nEvo realnih favorita od kojih će najverovatnije neko i na kraju osvojiti nagradu a i razlozi za takvu pretpostavku:\n- HARRY POTTER AND THE DEATHLY HALLOWS PART 2 (ovo je zadnji u nizu film u serijalu o malom čarobnjaku, a kako obično biva, poslednji nastavci pokupe sve nagrade koje su prethodni delovi zaslužli).\n- HUGO (prvi 3D film jednog od najpoznatijih režisera današnjice, Martina Scoresese-a)\n- RISE OF THE PLANET OF THE APES (šuška se da bi ovaj film mogao da bude jedan od favorita ovogodišnje dodela nagrada, u mnogim kategorijama)\n- TRANSFORMERS: DARK OF THE MOON (ako tražite film sa mnoštvom virtuelnih eksplozija, razaranja, uništenja – Michael Bay je režiser koji to najbolje trenutno radi)\n- THE TREE OF LIFE (stara škola filmskih efekata na delu).


Hiljade obučenih terorista vratilo se u Evropu - 24.02.2016, Sputnik Srbija\nU Evropu se do sada vratilo oko 5.000 terorista DAEŠ-a koji su prošli obuku u Siriji i Iraku, što je rezultiralo time da je stepen ugroženosti od terorističkih... 24.02.2016, Sputnik Srbija\nevropol, evropa, vesti, evropa\nEvropol je više puta upozoravao da DAEŠ planira da izvede nove napade u Evropi, posebno u Francuskoj, a nakon terorističkih napada u Parizu, koji su odneli 130 žrtava, evropske službe bezbednosti se nalaze u povišenoj borbenoj gotovosti.\nRukovodioci zemalja Evropske unije upozoravaju da postoji velika mogućnost novih terorističkih napada.\n„Prema podacima Zajedničkog centra za analizu terorizma, stepen ugroženosti u Velikoj Britaniji je vrlo visok“, rekla je ministarka unutrašnjih poslova Velike Britanije Tereza Mej.\nIstovremeno, mediji svakodnevno podgrevaju atmosferu straha pisanjem o mogućim napadima i dizanjem lažnih uzbuna u velikim gradovima EU.\nBivši saradnik američkog konzulata u Saudijskoj Arabiji Majkl Springmen smatra da Evropa nedovoljno pažljivo proverava hiljade izbeglica koje prelaze njihove granice.\n„Smatram da su većinu tih ljudi obučavale evropske i američke specijalne službe. Svi teroristi koji su izveli napade u Parizu bili su poznati obaveštajnim službama i bezbednosnim snagama Francuske“, rekao je on.\nPrema njegovim rečima, u Francusku je puštano na hiljade izbeglica i tada je moguće bilo proveriti svakoga od njih.\n„U suštini su to mladi ljudi iz Sirije i Iraka koji su nekako došli do novca za put u Evropu. Trebalo bi proveriti kako rade vlasti evropskih država“, rekao je on.\nSpringmen smatra da vlasti EU slabo proveravaju podatke onih koji ulaze u zemlju, ako ih, kako kaže, uopšte i proveravaju.\n„Čak i one koji su bili uključeni u terorističke delatnosti puštaju u Evropu i u Ameriku“, zaključio je on.


Rusija i Francuska zajednički sprovode humanitarnu operaciju u Siriji - Sputnjik Srbija\n11:16 13 Avgust 2020\n11:23 21.07.2018 Preuzmite kraći link\nVeliki teretni avion ruske vojske „antonov 124“, sa 50 tona medicinskog materijala i osnovnih potrepština koje je obezbedila Francuska, poleteo je oko 03.00 sati sa aerodroma u Šatoruu u centralnoj Francuskoj ka ruskoj bazi Hmejmim na zapadu Sirije, rekao je direktor aerodroma Mark Botmin.\n„U okviru rezolucije 2401 Saveta bezbednosti UN, cilj ovog projekta jeste da omogući bolji pristup pomoći civilnom stanovništvu“, istaklo je francusko predsedništvo u zajedničkom francusko-ruskom saopštenju.\nPomoć je namenjena stanovnicima Istočne Gute, nadomak Damaska i biće distribuirana pod nadzorom Kancelarije za koordinaciju humanitarnih pitanja Ujedinjenih nacija, saopštilo je francusko Ministarstvo spoljnih poslova.\nPomoć koju je Francuska uputila Siriji vredna je oko 400.000 evra, a obuhvata, između ostalog, medicinski materijal za 500 teško ranjenih i 15.000 ljudi s lakšim povredama.\nOvu inicijativu dogovorili su predsednici Rusije i Francuske Vladimir Putin i Emanuel Makron 24. maja.\nIstočna Guta, Sirija, Humanitarna pomoć, Francuska


Stihovima protiv nasilja nad ženama - juGmedia\nVLASOTINCE – Održavanjem pesničke večeri pod nazivom “Pesničkom rečju – stop nasilju nad ženama”, Narodna biblioteka “Desanka Maksimović” pridružila se sinoć obeležavanju Svetskog dana borbe protiv nasilja nad ženama.\nSvojim pesmama podršku su dali vlasotinački pesnici Luka Krstić, Ljiljana Gligorijević, Sonja Đorđević, Dragan Stojanović, Svetlana Pesić i Novica Jović.\n“Ovo je druga godina kako se širom regiona organizuje ova manifestacija, a prva u Vlasotincu. Nadam se da ćemo i ubuduće na ovaj način podići glas protiv nasilja uopšte, pa i onog nad ženama”, rekla je direktor vlasotinačke biblioteke Miljana Išljamović.\nIdeja za manifestaciju “Pesničkom rečju – stop nasilju nad ženama” nastala je nakon pokretanja istoimenog bloga 2012.godine kada su pesnici na svoj način izrazili protest protiv nasilja.\nSinoćnje veče organizovano je u saradnji sa Umetničkim klubom Raskovnik iz Smedereva, srpskom delegacijom Svetske škole poezije iz Italije i organizacijom SOS u Vlasotincu.\n„Znameniti Vranjanci“ pred Vranjancima\nLeskovački vrtići obeleželi sedamdeseti rođendan\nLESKOVAC – Predškolska ustanova „Vukica Mitrović“ u Leskovcu predstavama mališana koji pohađaju gradske vrtiće obeležila je 70 godina svog…


24sedam istražuje: Uvodite gas? Spremite barem 4.000 evra - 24sedam\nUvođenje gasa posle izmene pravilnika Ministarstva građevinarstva je povoljnije nego ikada pre, ali i dalje košta nekoliko hiljada evra\nMinistarstvo građevinarstva i infrastrukture izmenilo je nedavno Pravilnik o posebnoj vrsti objekata i posebnoj vrsti radova i time svim građanima u Srbiji, koji mogu i žele da uvedu gas za grejanje u svoje domove, smanjilo inicijalni trošak. Tim povodom 24sedam istražio je koliko sada košta dobijanje takve vrste komfora.\nIzmenom pravilnika ministarstvo je izbacilo ono što je generalni direktor “Srbijagasa“ Dušan Bajatović navodio kao glavnu prepreku povoljnijoj i široj gasifikaciji u Srbiji. Izmenjene su, odnosno izbačene, naknade za dobijanje lokacijskih uslova za izgradnju priključka, rešenja o odobrenju za izvođenje radova i prijava početka izvođenja radova.\nDo gasa bi moglo duplo više domaćinstava\nNa gas se u Srbiji greje tek svako deseto domaćinstvo, negde oko 300.000. Plan je da do kraja 2022. na gasovod bude priključeno 550.000 kuća. Time ne samo da će se smanjiti zagađenje od individualnih ložišta na ugalj i drva, koje je najveći zagađivač i u Beogradu, već će se značajno popraviti i energetska situacija u zemlji. Gasifikacijom se donekle rasterećuje mreža električne energije, koja bi tako lakše mogla da se preorijentiše na zelene tehnologije, a o značaju gasa za veliku industriju nepotrebno je i govoriti.\n– Bez ovih naknada, kao i troškova vezanih za samo zemljište na kome se nalazi kuća, trošak bi sada trebalo da bude negde između 3.000 i 3.500 evra za stan od 60 kvadrata – kaže za 24sedam inženjer Dragan Majstorović, vlasnik preduzeća sa ugradnju i servis gasnih instalacija “MAING“ iz Beograda.\nOvo u praksi znači ukidanje visokih taksi lokalnih samouprava koje su građanima “nabijale“ trošak za uvođenje “plavog zlata“ i to za 400 do čak 1.200 evra.\n– Za toliko manje oni koji sada žele da uvedu gas treba da plate, ali to ne znači da je uvođene gasa postalo bagatela – naglašava Majstorović.\nOsnovni trošak, pa na to…\nIz Ministarstva građevine procenjuju da će izmenom Pravilnika uvođenje gasa za stan od 60 kvadrata koštati oko 1.700 evra, ali to naravno nisu svi troškovi na koje mora da računa budući korisnik gasa.\nPrvi trošak je onaj koji se tiče parcele. Za samo podnošenje prijave “Srbijagasu“ ili drugom lokalnom distributeru, potrebno je imati “papire sa skraćenicama“. To je na prvom mestu geodetski snimak postojećeg stanja na katastarskoj podlozi (KTP), ponegde se navodi ono čuveno birokratsko “izvod ne stariji od šest meseci“ a koji izdaje Republički geodetski zavod, geodete i notari, koji sada imaju pristup bazi.\nDrugi dokument je “idejno rešenje“ (IDR) a treći “idejni projekat“ (IDP). Za poslednja dva, ukoliko ne postoje, izrada košta kod geodete od 300 do 350 evra, za svaki.\nGasni kotao i bojler za tehničku vodu, Foto:Pixabay/Ulrich Dregler\nIz “Beogasa“, firme koja se bavi gasifikacijom i preko koje gas dobijaju tri opštine u Beogradu, za 24sedam kažu da su prateći troškovi otprilike samog uvođenja gasa isti kao kad se u kuću uvodi struja.\n– Osnovni trošak je dovođenje energije za objekat, tamo gde je to moguće jer ima gasne mreže, takozvani kućni merno-regulacioni set. Posle toga građanin u sopstvenoj režiji dogovara razvođenje gasa po kući, od instalacije, kotla, peći i drugih potrošača energije. Za potrošnju koja zahteva 24 kilovata to bi u akcijama koje povremeno dajemo koštalo oko 1.800 evra za standardnu udaljenost od uličnog gasovoda – ističe Dragoslav Barezić iz “Beogasa“.\nKako dodaje, dovođenje gasa do kuće Beograđane košta 840 evra, i to sa PDV-om. Na tu cenu treba dodati i sedamdesetak evra za tehnički pregled i saglasnost za projekat, ali i trošak kopanja za instalaciju u dvorištu od nekih osam evra po dužnom metru. Ako ima betona koji mora da se proseca, pa posle popravlja, to se dodatno plaća.\nOvo su radovi samo “do praga“, a druga faza ima još nekoliko “sitnih“ troškova. Majstorović je naveo neke od njih, na koje neiskusni klijenti u početku ne računaju…\nRecimo, kotao za gas se sada može naći i za 500 ili 600 evra, ali potrebno je platiti i instalatera i ovlašćenog servisera za atest, pa sve do troška stručnjaka za “uzemljenje i ujednjačenje po potencijalu“, koje košta od 60 do 80 evra.\nIzvođenje tzv. UGI (ugradnja gasne instalacije) košta od 12 pa do čak 309 evra po dužnom metru, zavisi koji promer i koje cevi korisnici gasa žele. Tu je i trošak za postavljanje gasnog kotla, od 100 do 150 evra, kao i “puštanje u rad“ i overa garancije za koje treba još 50 do 100 evra…\n– Grejanje na gas vas orijentaciono izađe 25 do 30 evra po kvadratnom metru površine stana. Naravno, ima to da se nađe i za 18 evra po kvadratu metru, ali ne bih nikome preporučio. Posle “ušteda“ u startu na kraju dođe na mnogo skuplje, zbog popravki i održavanja – upozorava Majstorović.\nMinistarstvo povuklo presudan potez\nU Ministarstvu građevinarstva za 24sedam kažu da su za izgradnju priključka na distributivnu gasovodnu mrežu JP “Srbijagas“, do sada građani plaćali iznos i do 200.000 dinara. To je uključivalo i pribavljanje potrebne dokumentacije od nadležnog organa, a naročito lokacijskih uslova za izgradnju priključka, rešenja o odobrenju za izvođenje radova i prijavu početka izvođenja radova.\nInteresovanje ogromno, računati na vreme za radove\nDragoslav Barezić iz “Beogasa“ napominje da je interesovanje ogromno, toliko da još nisu stigli da zbog korone izađu na teren za više od stotinu potencijalnih priključaka prošle godine. Potencijalni klijenti moraju da računaju da je rok izvođenja radova po ugovoru 60 dana za dovođenje gasa do kuće, ali i još 60 za razvođenje instalacije po kući. I to nije sve, jer na kraju potrebno je još 10 do 15 dana za atestiranje i puštanje u rad.\nUkupni troškovi pribavljanja gore pomenutih dokumenata obuhvatali su troškove republičkih administrativnih taksi definisanih Zakonom o republičkim administrativni taksama, troškove opštinskih taksi definisanih opštinskim i gradskim odlukama, troškove izdavanja uslova republičkih i lokalnih imalaca javnih ovlašćenja (RGZ, Telekom, lokalna javna preduzeća, fondovi…).\nIznosi ovih troškova su određeni cenovnicima tih javnih preduzeća i zavise od slučaja do slučaja,. Tu su i troškovi izrade geodetskog snimka postojećeg stanja na katastarskoj podlozi (KTP), troškovi izrade Idejnog rešenja (IDR) i troškovi izrade Idejnog projekta (IDP).\nIz Ministarstva ističu da su se do sada administrativni troškovi pribavljanja svih potrebnih uslova, saglasnosti i rešenja za izgradnju priključka na distributivnu gasovodnu mrežu JP “Srbijagas“ (bez troškova izrade KTP, IDR i IDP koji se obezbeđuju na tržištu) veoma razlikovali od slučaja do slučaja i kretali se u u rasponu od 30.000 do 80.000 dinara.\nKada se ovome dodaju troškovi izrade KTP, IDR i IDP (koji se obezbeđuju na tržištu i koji su neophodni da bi se mogao podneti zahtev), može se proceniti da je minimalni iznos ukupnih administrativnih troškova izgradnje priključka na distributivnu mrežu ne manji od 60.000 dinara, a u nekim slučajevima i opštinama sigurno prevazilazi i 100.000 dinara. Sa ovime su, kako procenjuju u ministarstvu, ukupni troškovi izgradnje za tipski kućni gasni priključak G4 kapaciteta (6m3/h) dostizali i vrednost od 200.000 dinara (1.700 evra).\nIzmenom Pravilnika građani će plaćati samo troškove tipskog priključenja na sistem za distribuciju prirodnog gasa na osnovu Odluke o visini troškova i saglasno Metodologiji. Izmenama Pravilnika je obezbeđeno da troškovi koje građani snose prilikom priključenja na gasovodnu mrežu, budu umanjeni i do 100.000 dinara.\nIznenada umro Milan Bandić, gradonačelnik Zagreba


PRVI RESAVAC NAGRAĐEN ZA SATIRU: Teme nalazim u svom poslu, a ideju zabeležim na papir | Novosti.RS\nDiplomirani pravnik i zamenik višeg javnog tužioca u Jagodini prvi je Resavac koji je dobio ovu prestižnu nagradu za najteži žanr u književnosti – satira.\n- Moram da priznam da teme nalazim u svom poslu, jer se svakodnevno srećem sa raznim situacijama. Ideju zabeležim na papir, pa je razrađujem kroz roman, a koristim i razne karaktere ljudi, koje takođe upoznajem preko svog posla. Dobar deo ideja proizilazi iz svakodnevnog života, mog senzibiliteta da stvari posmatram drugačije od „običnih ljudi“, ali i zahvaljujući umetničkom genu koji sam nasledio od oca Dragana. Veliki utisak na mene je ostavio i strip „Alan ford“, koji sam čitao u mladosti, jer sam se uvek nosio mišlju da napišem umetničko delo koje će podsećati na tu vrstu humora i situacije koje se pojavljuju u stripu – kaže Necić.\nOn dodaje da satira znači ismejavanje i omalovažavanje devijantnih pojava u ponašanju pojedinaca, ljudske mane, opis društvenih pojava, sa ciljem njihovog otklanjanja i izgrađivanja boljeg i uspešnijeg stanja u društvu i ulepšavanje sveta.\n14. 09. 2020. u 09:55\nFILMU „OAZA“ NAGRADA ZA NAJBOLJE EVROPSKO OSTVARENJE: Trijumf reditelja Ivana Ikića u Veneciji\n12. 09. 2020. u 13:18\nnagrada Svilajnac satira Nenad Necić


Home / Kultura&obrazovanje / Biblioteka / Više od 200 novih naslova u biblioteci\nNarodna biblioteka Srebrenica nabavila je 204 nova naslova za svoje čitaoce koji se već mogu pronaći na policama biblioteke.\nKnjige su nabavljene na 62. Međunarodnom sajmu knjige u Beogradu iz budžeta biblioteke koji je obezbijedila Opština Srebrenica.\n“Najveći broj knjiga je domaćih autora, a sve na osnovu ankete koja je bila tokom mjeseca septembra i oktobra u opticaju za sve zainteresovane korisnike naših usluga”, rekla je vršilac dužnosti direktora Violeta Radić.\nOna kaže da je nabavljeno 60 novih naslova za Dječije odjeljenje bibliteke i da će do kraja sedmice sve knjige biti obrađene i u ponudi biblioteke.\nBiblioteka ima oko 36 hiljada knjiga i ove godine upisano je oko 450 članova, zajedno da Područnim odjeljenjem NBS u Skelanima.


Predsednik Venecuele Nikolas Maduro odbacio je međunarodni ultimatum za održavanje izbora u roku od osam dana i optužio opozicionog lidera Huana Gaida da je prekršio ustav kada se proglasio liderom zemlje.\nMaduro je u intervjuu televiziji CNN na turskom takođe rekao da je otvoren za dijalog i da susret sa američkim predsednikom Donaldom Trampom nije verovatan, ali i da nije nemoguć.\nVašington, koji je Gaida priznao kao predsednika Venecuele, u subotu je zatražio od međunarodne zajednice da "izabere stranu" i prekine finansijske veze sa Madurovom vladom.\nVenecuela je pod Madurovom vladavinom zapala u haos, sa nestašicama hrane i protestima, a ekonomska i politička kriza doveli su do masovnog napuštanja zemlje i inflacije koja bi ove godine trebalo da poraste do 10 miliona odsto.\nLider opozicije Huan Gaido\nBritanija, Nemačka, Francuska i Španija saopštile su da će priznati Gaida, ako Maduro ne sazove izbore za osam dana. Rusija je ocenila da je reč o "apsurdnom" ultimatumu, kojeg je šef diplomatije Venecuele nazvao "detinjastim".\nMaduro za sada ima podršku vojnih snaga, mada je vojni ataše Venecuele u Sjedinjenim Državama podržao Gaida.\nTurski predsednik Redžep Tajip Erdogan podržao je Madura, u telefonskom razgovoru u četvrtak.


► Ukrajina pokrenula sveopštu antitireorističku akciju na istoku\n14.04.2014 | 13:02h ► 20:33h Donjeck\nProruski aktivisti uspostavili su danas kontrolu nad vojnim aerodromom u Slavjansku, na istoku Ukrajine, rekli su očevici na koje se poziva ruska agencija Itar-Tas s.\nPrema njihovim izjavama, pristalice federalizacije strahuju da će privremene vlasti u Kijevu preko tog aerodroma slati svoje snage da uguše demonstracije protiv Kijeva u Slavjansku, gde su u prethodnim satima aktivisti zauzeli zgradu policije i Državne bezbednosti.\nSnimak sa aerodroma:\nVlasti u Kijevu i zapadni zvaničnici optužili su Moskvu da stoji iza protesta, kao i da scenario u Donječkoj regiji podseća na onaj na Krimu, crnomorskom poluostrvu koje je pripojeno Rusiji prošlog meseca.\nGuverner Donječke oblasti Sergej Taruta rekao je da je antiteroristička akcija u tom regionu u toku, javila je agencija Interfaks.\nOn je rekao da su preduzete antiterorističke mere s ciljem da se "sačuvaju red i mir u zemlji koju nam danas cinično i hladnokrvno otimaju naoružni i nasilni fanatici".\nNe navodeći detalje o akciji ukrajinskih snaga, Taruta je rekao da su oni koji upadaju u zgrade policije "teroristi" i da im se neće dozvoliti da vladaju.\nTurčinov potpisao ukaz o početku operacije na istoku zemlje\nVršilac dužnosti predsednika Ukrajine Oleksandar Turčinov potpisao je danas ukaz o početku specijalne operacije na istoku zemlje, saopštila je njegova pres služba, prenosi Itar-tas s.\nTurčinov je ranije najavio pokretanje "sveopšte antiterorističke operacije" sa ciljem da ukrajinske vlasti povrate kontrolu nad policijskim i vladinim zgradama koje su prethodnih dana zauzeli proruski demonstranti u desetak gradova na istoku zemlje.\nOn je takođe pozvao UN da razmeste snage na istoku te zemlje, gde su proruski demonstranti zauzeli javne zgrade u desetak gradova.\nU telefonskom razgovoru sa generalnim sekretarom UN Ban Ki Munom, Turčinov je pozvao UN da se pridruže "antiterorističkoj" operaciji na istoku Ukrajine, navela je služba ukrajinskog predsednika. "Bila bi dobrodošla vaša pomoć u vođenju zajedničke antiterorističke operacije na istoku Ukrajine", gde su u više oblasti proruski demonstranti, među kojima ima i naoružanih, zauzeli javne zgrade, rekao je Turčinov.\n"Profesionalci i posmatrači mogli bi da provere legitimitet naših akcija", dodao je on.\nBan je, kako se navodi u saoštenju iz Kijeva, rekao da Ukrajina može da računa na "punu podršku" UN. "Učiniću sve u svojoj moći kako bi se situacija sredila na miran način i što je pre moguće", rekao je Ban prema tom izvoru.\nKohabitacija policije i demonstranata u Gorlovki\nUkrajinski policajci i proruski aktivisti nalaze se zajedno u sedištu policije u Gorlovki pošto su, kako javlja BBC, napravili svojevrstan dogovor o kohabitaciji.\nU Gorlovki je jutros došlo do sukoba između policijskih snaga i nekoliko stotina proruskih demonstranata koji su pokušali da istaknu rusku zastavu na ulazu u zgradu policije, nakon čega je policija na njih otvorila vatru.\nU međuvremenu se situacija smirila, i BBC prenosi da su policajci i demonstranti postigli dogovor koji omogućuje policiji da nesmetano nastavi sa radom.\nSedište policije u gradu Gorlovka na istoku Ukrajine potpuno je pod kontrolom proruskih demonstranata, a mnogi policajci su dali svoju podršku samoproglašenoj Narodnoj Republici Donjeck.\nGorlovka je grad sa nešto više od 250.000 stanovnika.\nBela kuća: Ne razmatramo vojnu pomoć Ukrajini\nBela kuća najavila je da će američki predsednik Barak Obama uskoro razgovarati sa predsednikom Rusije Vladimirom Putinom, možda već u toku večeri, i demantovala da SAD razmatraju mogućnost slanja vojne pomoći Ukrajini.\n"Tražimo razne mogućnosti da pokažemo našu snažnu podršku za Ukrajinu, uključujući diplomatska i ekonomska sredstava", rekao je portparol Bele kuće Džej Karni.\n"Ne razmatramo aktivno vojnu pomoć, ali preispitujemo svu pomoć koju možemo da pružimo", kazao je Karni, preneo je Rojters.\nSavetnik američkog državnog sekretara Džona Kerija izjavio je ranije danas da SAD razmatraju slanje oružja Ukrajini, gde su proruski demonstranti na istoku zauzeli zgrade državne administracije u više gradova.\nPredsednik Rusije Vladimir Putin sa dubokom zabrinutošću prati razvoj događaja na istoku Ukrajine, rekao je danas novinarima Putinov portparol Dmitrij Peskov.\nNa pitanje da kaže kakva je reakcija Putina na pozive iz istočnih regiona Ukrajine da se uključi, Peskov je rekao: "Na žalost, takvih poziva iz regiona istočne Ukrajine ima puno, upućenih lično Putinu s molbom da pomogne, da se na ovaj ili onaj način uključi. Predsednik Rusije sa velikom zabrinutošću prati razvoj situacije u tim regionima. To je sve što mogu da kažem."\nItar-tas s navodi da se u nizu gradova Donjecke, Luganske i Harkovske oblasti nastavljaju demonstracije protiv vlasti u Kijevu, a među zahtevima je održavanje sveukrajinskog referenduma o državnom ustrojstvu Ukrajine.\nEU kritikuje Moskvu i preti uvođenjem novih sankcija\nMinistri spoljnih poslova zemalja Evropske unije su danas kritikovali Rusiju zbog zaoštravanja situacije na istoku Ukrajine i zapretili Moskvi novim sankcijama.\n"Ovo što se dogodilo u poslednjih 48 sati je jasno novo zaoštravanje krize u Ukrajini i veoma je opasno", rekao je britanski ministar Vilijan Hejg po dolasku na sastanak u Luksemburgu.\n"Rusija je značajno zaoštrila svoju strategiju destabilizacije", kazao je šef švedske diplomatije Karl Bilt.\nViše ministara direktno je optužilo Moskvu da je odgovorna za to što su naoruažni ljudi u maskirnim uniformama okupirali javne zgrade u više gradova na istoku Ukrajine. "Nema sumnje da je Rusija planirala i organizovala (te akcije), jer snage koje su bile u njih uključene izgledaju isto kao i ruske snage\nna Krimu", ocenio je Hejg i dodao da "demantiji Rusije nemaju nikakav kredibilitet".\nViše ministara pozvalo je EU da pooštri sankcije uvedene početkom marta protiv 33 ruska zvaničnika ili proruska funkcionera iz Ukrajine, ali ima i onih koji se protive takvim planovima očekujući u četvrtak u Ženevi sastanak predstavnika Ukrajine, Rusije, SAD i EU.\n"Nećemo rešiti problem sankcijama. Treba učiniti sve da se konferencija održi u četvrtak, i u konstruktivnoj atmosferi. Rusija je već sama sebe sankcionisala u pogledu investicija, bekstva kapitala... To su ozbiljne sankcije", rekao je ministar Luksemburga Žan Alselborn.\nautor: MP/AM/SA\tizvor: agencije/Novi magazin


Tramp otkrio šta je bila najveća greška u istoriji Amerike - 20.09.2018, Sputnik Srbija\nTramp otkrio šta je bila najveća greška u istoriji Amerike\nVojna kampanja na Bliskom istoku je najveća greška Sjedinjenih Američkih Država, izjavio je predsednik Donald Tramp u intervjuu za televiziju „Hil“. 20.09.2018, Sputnik Srbija\n12:59 20.09.2018 (Osveženo: 13:01 20.09.2018)\nVojna kampanja na Bliskom istoku je najveća greška Sjedinjenih Američkih Država, izjavio je predsednik Donald Tramp u intervjuu za televiziju „Hil“.\n„Najveća greška u istoriji naše zemlje je slanje snaga na Bliski istok, što je učinio predsednik Buš“, rekao je Tramp.\nMeđutim, prema njegovim rečima, Obama je takođe postupio pogrešno kada je odatle povukao vojnike.\nTramp je podsetio na mnogobrojne žrtve i dodao da su Sjedinjene Države izgubile sedam biliona dolara na bliskoistočnu kampanju.\n„Mogu da razumem građanski rat. Građanski rat je građanski rat. To je drugo. Povlačenje naših snaga sa Bliskog istoka je bila loša odluka za državu“, izjavio je predsednik SAD.\nPrema ocenama Pentagona, rashodi za ratove u Iraku, Avganistanu i Siriji od 2001. do 2018. godine iznose 1,52 biliona dolara. Prema podacima Univerziteta Braun, do septembra 2017. godine Amerika je izgubila 5,6 biliona dolara na dva rata, kao i na vojne operacije u Pakistanu i Siriji. Osim toga, u tu sumu ulaze rashodi za nacionalnu bezbednost i zdravstveno osiguranje veterana.\nPovodom ove Trampove izjave, oglasio se na Tviteru i ruski senator Aleksej Puškov.\n— Alekseй Puškov (@Alexey_Pushkov) September 20, 2018\nPuškov u svom tvitu kaže: „Tramp je okrivio Buša Mlađeg, koji je započeo vojno mešanje na Bliskom istoku, za ’najveću grešku u celoj istoriji SAD‘. Buš je za sedam godina želeo da smeni režime u pet država — od Libije do Sirije i Irana. Ali se zaglavio u Iraku i Avganistanu. Ostaje da se nadamo da Tramp neće ponoviti istu grešku“.


Šta mladi u BiH misle, kome najmanje vjeruju, žele li da napuste zemlju... - Leutar.net\nŠta mladi u BiH misle, kome najmanje vjeruju, žele li da napuste zemlju…\n11. avgusta 2021. LEUTAR Republika Srpska, Vijesti 0\n„Na pitanje da li vjeruju u institucije vlasti, 88.5 posto mladih je odgovorilo negativno, a 62.8 posto ih ne vjeruje u bilo kakve institucije. Najmanje povjerenja mladi su iskazali prema entitetskim vladama i Predsjedništvu BiH“, navodi se u saopštenju organizacija objavljenom u srijedu, 11. avgusta.\nSvaka druga mlada osoba bi zbog traženja posla napustila Bosnu i Hercegovinu (BiH), rezultati su to ankete koju su provele krovne organizacije mladih, Vijeće mladih Federacije BiH, Omladinski Savjet Republike Srpske (RS) i Savjet mladih Brčko Distrikta o stavovima mladih o pojedinim pitanjima.\nAnketni obrazac, podijeljen u tematske cjeline kao što su vrijednosti u koje vjeruju, porodični život, obrazovanje i tržište rada, politika i aktivizam, popunilo je 355 mladih u dobi od 15 do 30 godina sa područja cijele BiH.\n„58,3 posto bi bilo spremno da stupi u brak sa osobom koja ima različitu vjersku ili etničku pripadnost, a 45,4 posto bi podržalo legalizaciju istopolnih zajednica u Bosni i Hercegovini“, neki su od rezultata ankete.\nPokazalo se da i da gotovo petina mladih svakodnevno koristi duvan ili duvanske proizvode. Trećina je izjavila da nikada nije konzumirala alkohol, a preko 80 odsto ispitanika, kako se navodi u saopštenju, nije koristilo narkotike.\nU saopštenju se navodi da mladi u anketi ukazuju na nemogućnosti zaposlenja, neusklađenosti obrazovnog sistema s tržištem rada, nesigurnost radnih mjesta i posljedice pandemije koronavirusa.\nDiskriminacija po različitim osnovama, nebriga i nepostojanje podrške razvoju mentalnog zdravlja te visok stepenom korupcije u različitim segmentima života i djelovanja mladih takođe su problemi o kojima su mladi govorili u anketi.\nU rezultatima ankete se navodi i da gotovo dvije trećine ispitanika smatra da u BiH može steći kvalitetno obrazovanje, više od četiri petine ih je spremno raditi i poslove za koje nisu školovani.\nAnketa je, kako se ističe u saopštenju, kreirana povodom obilježavanja 12. augusta – Međunarodnog dana mladih s ciljem promocije mladih kao bitnih partnera u promjenama i podizanja svijesti o izazovima i problemima s kojima se suočavaju u svijetu.


Žaklina više ne traži sponzora: Ona je najlepša srpska baka, za tri meseca puni 50 godina i izgleda BRU-TAL-NO! – Virealni.online\nŽaklina Berido, poznatija kao “baka koja voli modu” za tri meseca puni pedeset godina, a i dalje izgleda kao da je sestra svojim unukama.\nAko ste aktivni na Instagramu, nema šanse da ste zaobišli profil ove blogerke seniorke pod nazivom “realfashionist”. Žaklina Berido Pizano je Srpkinja koja živi u Italiji, ima dve unuke, 30-godišnju ćerku i skoro pola miliona pratilaca na Instagramu, a odnedavno piše i blog.\nIako za manje od tri meseca puni jubilarnih pedeset godina, Žaklina je slikom sa svoje dve unuke pokazala da i dalje može da prođe kao njihova starija sestra.\nSlično kao i ona iz pesme “Žaklina traži sponzora” grupe Sanšajn, sudeći po Žaklininom Instagram profilu i njoj su na dohvat ruke “avion, brod, honda, kavasaki”, ali sponzori joj ne trebaju. Od saradnje sa brojnim luksuznim brendovima, srazmerno broju pratilaca, verujemo da Žaklina kao Instagram influenser i te kako dobro zarađuje.\nZa svoj stil u nekim intervjuima rekla je da je to mešavina najboljih stilova koje je pokupila iz Poljske, Švajcarske i Francuske u doba kada je živela tamo.\nKako je britanski “Dejli mejl” pisao, Žaklina je puna pozitivne energije koju prenosi na svoje pratioce, iako je njen sin Stefan poginuo na Božić u Beogradu pre par godina i da se ona sa čitavom situacijom jako dobro nosi.\n– Moj glavni cilj je da podstaknem žene da probude svoju divlju stranu – naglasila je ova prelepa baka, a izgleda da u tome i uspeva, budući da broj žena koje je prate na društvenim mrežama iz dana u dan intenzivno raste.\nPrev Pronađen je gladan, usamljen i na ivici smrti, a evo kako izgleda nakon samo nekoliko sedmica\nNext Oteti bh. državljanin ne želi se vratiti u BiH


Mihajlović: Zapadni Balkan mora biti povezan zbog građana - European Western Balkans\nBEOGRAD – Ako ne budemo povezani kao region ne možemo očekivati bolji život za naše građane, poručila je danas potpredsednica vlade i ministarka građevine Zorana Mihajlović i dodala da Zapadni Balkan mora ići zajedno.\n“Možemo da napravimo dinamiku za infrastrukturno povezivanje, ne samo transportno već i energetsko povezivanje. Mislim da je to važno ne samo za Srbiju već i ceo region. Ako ne budemo zajedno povezani kao region ne možemo očekivati bolji život za sve naše građane”, poručila je Mihajlović u Beogradu, gde je ispratila prvi voz koji će proći obnovljenom deonicom barske pruge Resnik – Vreoci.\n“Mislim da će i to biti rešeno”, rekla je Mihajlović.\nBerlinski procesBiHBranislav MićunovićCrna GoraSamit u TrstuUgovor o transportnoj zajedniciZapadni BalkanZorana Mihajlović


Vesti online / Sport / Košarka / Košarkaši Zapada pobedili Istok u Ol star utakmici\nZvezde NBA lige u Hjustonu\nNajbolji igrač utakmice (MVP) bio je igrač Zapada iz Los Anđeles Klipersa Kris Pol, koji je postigao 20 poena i imao 15 asistencija i četiri ukradene lopte.\nOvo je treća uzastopna pobeda Zapada nad Istokom u ovom prijateljskom egzibicionom nadmetanju, koje se organizuje od 1951. godine.\nNajefikasniji u pobedničkom timu bio je Kevin Durent sa 30 poena i šest skokova, Blejk Grifin ubacio je 19 poena, Džejms Harden 15, dok je Rasel Vestbruk dodao 14 poena. Kobi Brajant postigao je devet poena uz osam asistencija, ali je u poslednjim minutima u dva navrata blokirao dva šuta Lebrona Džejmsa.\nU ekipi Istoka najbolji je bio Karmelo Entoni sa "dabl dabl" učinkom od 26 poena i 12 skokova, Dvejn Vejd postigao je 21 poen i imao sedam asistencija, dok je Lebron Džejms dodao 19 poena.\n"Timski smo odigrali dobro u odbrani. Kobi je bio dobar, teško je zaustaviti Lebrona, ali dao je sve od sebe. Uspeo je da blokira dva Lebronova šuta. Ali Si Pol nas je veoma dobro držao u igri", rekao je Durent.\nEkipa Zapada je vodila posle sve tri četvrtine, ali tokom tih perioda nije uspela da stekne više od osam poena prednosti.\nU četvrtoj četvrtini je Zapad ipak uspeo da se odlepi i stekne dvocifrenu razliku predvođen Raselom Vestbrukom i Džejmsom Hardenom. Pol je pogodio "trojku", a Brajant je posle koša blokirao šut Džejmsa, nakon čega je Durent "zakucao" za 136:126.\nZapad je prednost čuvao i atrkativnim "zakucavanjem" Grifina. On je sebi asistirao, tako što je loptu prvo bacio o tablu, a nakon toga poentirao za 142:134.\n"Bilo je sjajno igrati drugi put u Hjustonu. Istok nije pobedio, ali svi smo pobednici, jer smo učesnici Ol-star utakmice. Bilo je sjajno", rekao je Dvejn Vejd.\nTokom utakmice igrači su izvodili skečeve i zbijali šale na račun protivnika. Čak su i brojne poznate ličnosti koje su sedele pored terena učestvovale, pošto je Vestbruk u pokušaju da oduzme loptu protivniku uleteo na mesta pevačice Bijonse i njenog supruga muzičara Džej Zija.\nNBA Specijalne pozivnice za Vejda i Novickog


Koordinator Foruma za etničke odnose Dušan Janjić\nCenzus od pet odsto\nVinovnici toga su na listama "Zajedno za toleranciju" i DS\nNIŠ - Zakonski cenzus od pet odsto za ulazak u srpski parlament je diskriminatorski, a paradoks je da podjednaku odgovornost snosi i većina i manjina. A vinovnici takve greške se nalaze na listi "Zajedno za toleranciju" i listi Demokratske stranke, rekao je koordinator Foruma za etničke odnose Dušan Janjić, otvarajući juče u Nišu dvodnevni okrugli sto o demokratskoj manjinskoj politici.\nOn je upozorio da nakon predstojećih vanrednih parlamentarnih izbora Srbija može biti izložena žestokoj kritici jer nije obezbedila minimum učešća manjina u vlasti. A to je, po ocenama Janjića, tipičan primer šta se dešava kada se nad interesima čitave zajednice prednost daje partijskim interesima i vođama.\nJanjić je još rekao da je osnivanje nacionalnih saveta manjina dobro, ali da nije dobro kada se ti saveti stavljaju u funkciju paradržavnih organa i kada ne znaju domen svog rada, niti imaju sredstva za svoje funkcionisanje.\nOkruglom stolu u Nišu, koji završava rad danas, prisustvuju predstavnici Evropske komisije nacionalnih manjina i nevladinih organizacija. To je nastavak projekta "Nediskriminatorski pregled", pod pokroviteljstvom Pakta za stabilnost u jugoistočnoj Evropi, a uz podršku Saveta Evrope. Cilj projekta je da se preko Stalnog okruglog stola lidera vlasti, manjina i civilnog društva propagira i afirmiše demokratska manjinska politika.


MMF: Ekonomski rast u BiH će pasti za 5%, a u 2021. će se oporaviti | Frontal\nMMF: Ekonomski rast u BiH će pasti za 5%, a u 2021. će se oporaviti\nOčekuje se da će uticaj pandemije stvoriti brzo pogoršanje vanjskih računa; Očekuje se da će ekonomija 2020. pasti pet posto, a 2021. oporaviti se na 3,5 posto;\nIzvršni odbor Međunarodnog monetarnog fonda (MMF) danas je odobrio oko 361 milion američkih dolara ili 333 miliona evra, u hitnoj pomoći za Bosnu i Hercegovinu (BiH) u okviru Instrumenta za brzo finansiranje (RFI). To će pomoći zemlji da ispuni hitne potrebe za platnim bilansom zbog globalnog izbijanja pandemije COVID-19.\nIz MMF su saopštili da RFI pruža brzu i ograničenu finansijsku pomoć zemljama članicama koje se suoče sa hitnom potrebom platnog bilansa, bez potrebe za cjelovitim ekonomskim programom ili pregledima. RFI može pružiti podršku za ispunjavanje širokog spektra hitnih potreba, uključujući one koji proizlaze iz šokova cijena robe, prirodnih katastrofa, sukoba i situacija nakon sukoba. Finansijska pomoć u okviru RFI pruža se u obliku neposredne kupovine.\nOčekuje se da će kratkoročni ekonomski uticaj u BiH biti znatan, što će rezultirati brzim pogoršanjem vanjskih računa i hitnim potrebama platnog bilansa. Očekuje se da će se ekonomski rast 2020. smanjiti za 5 posto, a 2021. oporaviti na oko 3,5 posto.\nRFI će podržati napore vlasti na povećanju potrošnje za obuzdavanje ljudskih troškova COVID-19 i ublažavanju njegovog ekonomskog uticaja. Vlade BiH planiraju značajno fiskalno širenje kako bi povećale zdravstvenu i socijalnu potrošnju. Ovo finansiranje MMF-a će igrati vitalnu ulogu u kataliziranju hitne pomoći međunarodne zajednice, posebno EU-a.\n"MMF će i dalje pomno pratiti situaciju u Bosni i Hercegovini i spreman je dati savjete o politici", poručili su iz MMF-a.\nNakon sjednice Izvršnog odbora, Tao Zhang, zamjenik generalnog direktora i vršilac dužnosti predsjedavajućeg, izjavio je:\n„Bosanskohercegovačka ekonomija pati od pandemije COVID-19, koja je stvorila hitnu potrebu za platnim bilansom.\nKratkoročno, za ublažavanje zdravstvenog i ekonomskog uticaja pandemije prioritet je povećati potrošnju na zdravstvo, proširiti socijalna davanja i pružiti podršku firmama za održavanje zaposlenosti. Vlasti su se obvezale vratiti fiskalnom stavu koji stabilizuje dug nakon što se situacija normalizuje.\nOčuvanje aranžmana valutnog odbora i povećanje otpornosti bankarskog sistema igraju presudnu ulogu u obnavljanju vanjskih i unutrašnjih bilansa. Visokofrekventni nadzor banaka, uključujući njihovu likvidnost i kvalitetu imovine, presudan je u ovom trenutku."\n21.04.2020. u 10:35h


Peticija je predata komesaru za energetiku na dan kada je Ministarsko veće odobrilo "Mapu puta o budućnosti Energetske zajednice". Mapa puta uključuje planove za usvajanje dodatnih zakona vezanih za životnu sredinu i javne nabavke i poboljšanje kontrole državne pomoći. Ove mere su ključne za eliminaciju slabih ekoloških standarda koji su deo svakodnevnog života građana i građanki država članica Energetske zajednice, u poređenju sa onima u Evropskoj uniji, kao i za zaustavljanje trenda trošenja javnog novca na podršku zagađujućim izvorima energije. Ipak, usvojeni dokument ne otkriva mnogo detalja kako će se ovi planovi ostvariti i ne obavezuje se na preko potrebno ojačavanje postojećeg mehanizma primene pravila Energetske zajednice.\n"Samo u okviru jedne godine, zagađenje vazduha na Kosovu rezultovalo je sa 835 preuranjenih smrti, 600 prijema u bolnicama i 11.600 poseta hitnoj pomoći.  Ako su ovo rezultati korištenja uglja, da li vredi podržavati ovakve projekte u budućnosti?", upitao je Kushtrim Kaloshi iz kosovske organizacije civilnog društva Advocacy and Training Resource Center (ATRC).\nDejan Milovac iz nevladine organizacije MANS iz Crne Gore, gde se planira izgradnja još jedne jedinice lignitske termoelektrane Pljevlja sa kapacitetom od 254 MW, naglašava važnost dugoročnih politika. "Kratkovidno i neodgovorno donošenje odluka već ostavlja nepovratne posledice na živote miliona ljudi koji žive u ovom delu Evrope. Ugalj ne zagađuje samo vazduh koji udišemo i tlo na kojem uzgajamo hranu kojom hranimo svoje porodice, nego i duboko korumpira budućnost naše dece, ostavljajući ih da se nose sa teškim ekonomskim, socijalnim i ekološkim posledicama u sutrašnjici."\nDok Albanija okončava svoje predsedavanje Energetskom zajednicom, a Bosna i Hercegovina započinje, Ermelinda Mahmutaj iz albanske organizacije civilnog društva EDEN ističe da će se zagovaranje zahteva iz peticije nastaviti. "Trenutne politike država Jugoistočne Evrope samo površno održavaju EU put vezan za energiju i klimatske promene. Zbog toga ćemo nastaviti dalje sa svojim zagovaračkim aktivnostima, jer je ispunjavanje ovih zahteva moguće ukoliko postoji politička volja, ali i uz pomoć brojnih alternativnih izvora energije koje naš region poseduje."\nPreuzmite dokument:NVO dostavile preko 16.000 potpisa za čistiju energetsku budućnost - saopštenje za javnost


Sistem za navodnjavanje - Projektovanje, uređenje i održavanje\nSvaka zelena površina zahteva redovno zalivanje kako bi ostala vitalna i dekorativna. Svojim klijentima uvek savetujemo ugradnju sistema za zalivanje pre izvođenja radova na sadnji biljaka i formiranju travnjaka.\nDobro projektovan i stručno izveden sistem za navodnjavanje garantuje manju potrošnju vode a da biljke pri tom dobijaju optimalnu količinu vode potrebnu za rast i razvoj. To je najzgodniji, najekonomičniji i najefikasniji način da Vaša zelena površina ostane zdrava i funkcionalna.\nIzbor sistema za zalivanje zavisi od tipa zelene površine. Travnjaci i površine pod niskim pokrivačima tla se po pravilu zalivaju automatskim pop-up sistemima sa rasprskivačima (sprinklerima) koji obezbeđuju ravnomerno rasprskivanje vode u vidu kapi. Za zalivanje grupacija ili pojedinačnog žbunja, perenjaka, žive ograde, voćnjaka i povrtnjaka uglavnom savetujemo ugradnju sistema „kap po kap“ čije su osnovne karakteristike ekonomičnost i ušteda vode, i mogućnost podešavanja protoka vode u odnosu na potrebe biljaka koje se zalivaju.\nNaš stručni tim vrši za Vas podešavanje režima zalivanja u skladu sa potrebama biljaka i lokalnim uslovima sredine, podešavanje prskalica i redovnu kontrola sistema sa regulacijom protoka vode, pripremu sistema za zimu – zatvaranje ventila i pražnjenje cevovoda, čišćenje filtera i ventila od kamenca i prljavštine.\n« Uređenje terase\nIzvođenje zelenih površina »


VIVA Ekspert za voćne sokove - juGmedia\nPrilikom prevrtanja automobila „reno tvingo“ na putu prema Gornjoj Vrežini sinoć oko 21.30 časova lakše…\nUspešna priča o Viva sokovima počinje da se stvara 1994. godine osnivanjem Vivaks kompanije i proizvodnjom prirodnih voćnih sokova\nProizvodnja sokova visokog i garantovanog kvaliteta, kao i pozitivan odnos prema prirodi i potrošačima, karakteristike su po kojima je brend Viva na makedonskom i međunarodnom tržištu prepoznatljiv.\nZatim, dinamičan rast i razvoj kompanije kroz dvadesetpetogodišnje postojanje, praćen je stalnim istraživanjem tržišta, razvojem novih proizvoda zasnovanih na uvažavanju ukusa i želja potrošača, kao i praćenjem aktuelnih trendova na globalnom nivou, u kombinaciji sa ulaganjem najnovijih tehnologija i najmodernijom opremom u proizvodni proces.\nZahvaljujući primeni ovih procesa u svom radu, Viva je jedini makedonski proizvođač sa najvećim asortimanom prirodnih voćnih sokova koji ima jedinstven ukus i garantovan kvalitet.\nKompanija Viva neprestano radi na povećanju asortimana, a pre svega osiguravanjem visokog kvaliteta svojih proizvoda, što je uz uvažavanje najnovijih trendova, kao i želja i potreba potrošača, glavna prepoznatljivost brenda.\nU cilju jačanja kvaliteta proizvoda svog portfolija, kompanija Viva je 2016. godine investirala u najnapredniju fabriku za preradu svežeg voća i povrća, a konačni proizvod ovog proizvodnog procesa koristi se za proizvodnju ostalih proizvoda. Za proizvodnju, koristi se najkvalitetnije voće i povrće sa plodnog makedonskog područja.\nSopstvena savremena mikrobiološka i hemijska laboratorija i kontinuirani nadzor i kontrola proizvodnog procesa, obezbeđuje kontrolu proizvoda u svakoj fazi, što rezultira da je proizvod visokog kvaliteta dominantan na policama svih prodajnih objekata na teritoriji Makedonije i šire.\nPogledajte više na zvaničnoj Fejsbuk stranici.\nTadić pruža ruku DS-u, LDP-u, kao i SNS-u i SPS-u\nLESKOVAC - Lider Nove demokratske Stranke (NDS) Boris Tadić izjavio je večeras da će okupiti najbolje ljude koji su sproveli petooktobarske promene,…\nJednu lepu vest iz Leskovca bacila je u senu informacija da je Jablanički okrug, i pored procentualnog rasta, po statistici i dalje na začelju po prosečnim…\nPet dečaka i žena povređeni u prevrta...\nPrilikom prevrtanja automobila „reno tvingo“ na putu…


Kancelarija za KiM: Lažne optužbe mogu imati dalekosežne posledice\nJul 15, 2021 10:49\nTo međutim, ističe se, ne umanjuje njihov opasni karakter, jer je slična kampanja plasiranja lažnih vesti poslužila kao izgovor i povod za spiralu nasilja, koja je kulminirala u martovskom pogromu 2004. godine.\n"Ovakvo novo plasiranje lažnih vesti može imati dalekosežne posledice po, ionako krhku, bezbednosnu situaciju na prostoru Kosova i Metohije. Do njih dolazi u trenutku povećanog broja incidenata prema Srbima u pokrajini, a sada im se na ovaj način dodatno crta meta na čelu, ali i iznova ugrožava bezbednost manastira Visoki Dečani", ocenjeno je u saopštenju.\nKancelarija za KiM podseća da je vest o trovanju u Dečanima prvo bila praćena međusobnim optužbama i prepucavanjima albanskih stranaka za odgovornost za ovaj problem, a sada su kao meta označeni Srbi. Zato apelujemo da se problem koji je nastupio ne koristi za politizaciju i stigmatizaciju Srba.\n"Slična lažna optužba plasirana je i 2019. godine, kada su iz Prištine tvrdili da su glasački listići iz centralne Srbije zatrovani, što se pokazalo kao potpuna neistina", stoji na kraju saopštenja.\nKiMKancelarija za KiMDečanitrovanjeoptužbe\nOdbor za pomoć KiM: Donacije opštine Trnovo i sa humanitarnog koncerta 28\nLeposavić: U OŠ "Vuk Karadžić" u Sočanici, obeležena školska slava i promovisan šah 81\nAkcija kosovske policije u Severnoj Mitrovici, bačen suzavac 13769


Riječ je o nastavku saradnje Siepe i Japanske agencije za međunarodnu saradnju (JICA), kojom će po drugi put u Srbiji biti sproveden Kaizen program namijenjen srpskim privrednim društvima.\nKaizen program je Tojotin sistem za unapređenje proizvodnje i odnosi se na aktivnosti konstantnog unapređenja proizvodnje i procesa rada. Riječ “kaizen”, naime, na japanskom znači promjenu na bolje.\nProgram zajednički finansiraju Siepa i Jica, kao dio tehničke pomoći Japana Srbiji, radi povećanja konkurentnosti srpskih privrednika na inostranom tržištu kroz transfer znanja i najboljih japanskih praksi.\nPravo učešća po javnom pozivu, koji je dostavljen Tanjugu, imaju privredna društva koja ispunjavaju određene uslove, među kojima je, na primjer, da imaju najmanje 20 zaposlenih na neodređeno vrijeme, da im je godišnji promet ne manji od 50 miliona dinara, te da obavljaju djelatnost u avio, automobilskom, elektronskom, hemijskom, mašinskom i metalskom sektoru.\nUslov je, takođe, da imaju ostvareni izvoz veći od 50.000 evra u prethodnoj godini, jasno određenu politiku kvaliteta i odjeljenja, ili zaposlene koji se bave udruživanjem i unapređenjem kvaliteta, da imaju većinsko domaće vlaništvo i da nemaju neizmirenih obaveza prema državi, kao i da u okviru proizvodnje imaju proces sklapanja finalnog proizvoda ili poluproizvoda.\nZadatak programa je da Jica stručnjak angažovan iz Japana pruži tehničko-stručnu pomoć odabranim privrednim društvima kroz unapređenje proizvodnih procesa, smanjenje broja škartova, poboljšanje procesa poslovanja od nabavke pa do plasiranja finalnog prizvoda i profesionalizaciju kadrova na japanski način, kako bi oni bili konkurentniji na međunarodnom tržištu.\nU prvoj fazi biće sačinjena rang lista na osnovu ispunjenosti uslova i ocjene pogodnosti kompanije za učešće u ovom programu. Prvih 18 rangiranih kompanija ući će u drugu fazu ocjenjivanja, a ona obuhvata obilazak 18 kompanija koje će posjetiti odabrani japanski stručnjak i savjetnik za izvoz.\nOvog puta japanski stručnjak je Kimura Susumu (66) će na sprovođenju Kaizen programa raditi zajedno sa predstavnikom Siepe Matejom Milenkovićem.\nKimura je diplomirao na Fakultetu za inženjering, na odsjeku za inženjering i metalurgiju na Univerzitetu u Nagoji, a radio je, između ostalog, kao generalni menadžer u prestižnoj japanskoj kompaniji “Micubiši Kagaku Sanši”, kao direktor fabrika u Tokiju i Uedi.\nProšle godine projekat Kaizen je u Srbiji sproveden u 14 firmi, gdje su u završnici konstatovani značajni pomaci u radu. U nekima je, kako je rečeno na jesenjem seminaru, povećana efikasnost proizvodnje čak do tri puta, skraćeno je vrijeme u proizvodnom procesu za čak tri minuta, a smanjen je i broj radnika na proizvodnoj liniji. Takođe, poboljšan je sistem vođenja dokumentacije i kontrole radnika.\nTadašnji stručnjak, koga je Vlada Japana poslala u Srbiju da svojim iskustvom i znanjem doprinese razvoju srpske privrede, Norihiko Imamura je zajedno sa savjetnikom za izvoz u Siepi Matejom Milenkovićem obišao 14 srpskih kompanija u kojima je menadžmentu pomogao u primjeni Kaizen programa. Tanjug\nTagovi: japanjavni pozivkaizen programrazvojsiepasrbija


PA DA, DAN POBEDE… Let 3, Displin A Kitschme, Tri kapljice, The Toasters… 9. maja u Novom Sadu | Headliner\nHome»Muzika»PA DA, DAN POBEDE… Let 3, Displin A Kitschme, Tri kapljice, The Toasters… 9. maja u Novom Sadu\nHeadliner.rs / 20/04/2018 /\t0\t/\t594\nDan Evrope/Photo: Promo\nNa tradicionalnoj manifestaciji u organizaciji Studentskog kulturnog centra Novi Sad, pored obeležavanja pobede u Drugom svetskom ratu, 9. maja biće proslavljena i titula Najboljeg evropskog velikog festivala koju je Exit nedavno osvojio po drugi put u ovoj deceniji, saopštili su iz organizacije Exita.\nVeliko slavlje, zakazano na Trgu slobode, ugostiće velike domaće i regionalne bendove kao što su Let 3, Disciplin A Kitschme i Tri kapljice, ali i njujorški sastav The Toaster.\nPored muzičkih dešavanja, u Novom Sadu se za Dan Evrope tradicionalno održava niz kulturnih manifestacija, od izložbi, tribina, svirki i govornih programa, do velikog koncerta na Trgu slobode. Fondacija Novi Sad 2021 tim povodom 9. i 10. maja u Studiju M održaće konferenciju “Neutralno”, koja će predstavljati prostor za dijalog u kojem će biti prezentovane različite prakse u Evropi i regionu o održivosti kulturnih prostora. Na konferenciji učestvuju komenadžeri nekih od najuspešnijih kulturnih prostora iz Nemačke, Austrije, Francuske, Švedske, Italije, Slovenije, Mađarske, Bosne i Hercegovine, Hrvatske i Srbije…\nPobednička fešta nastaviće se do ranog jutra u klubu Quarter, uz ovogodišnje DJ rezidente Exitove Dance Arene, a muzičkom programu pridružiće se i edukativni sadržaji Fondacije Novi Sad 2021, koja će 9. i 10. maja u Studiju M organizovati Međunarodnu konferenciju “Neutralno”, na temu održivosti novih kulturnih prostora.\nMuzički program počinje na Trgu Slobode, gde će jedan od najpoznatijih rok sastava na ovim prostorima, Disciplin A Kitschme nastaviti svoju misiju “čišćenja i oplemenjivanja javnog života”.\nPridružiće im se Let 3, popularni rok sastav iz Rijeke, apsolutni miljenici novosadske publike, koja je već imala priliku da prisustuvuje njihovim avangardnim nastupima.\nLet 3/Photo: Tilven Music Promo\nIz Njujorka stiže ska sastav The Toasters, pripadnici takozvane drugotalasne generacije sastava koji stvaraju i izražavaju se u ska žanru. Bend poznat po fenomenalnim koncertima punim pozitivne energije i zdravih stavova.\nUvertira u večernji program ovogodišnjeg Ritma Evrope biće lokalni “all girl” pank rok sastav Tri kapljice koje će zagrejati pubiliku te večeri a čiji se album tokom proleća očekuje u izdanju SKC Novi Sad.\nTags:Dan pobedeDisciplin A KitschmeExitkonferencija NeutralnoLet 3Novi SadThe ToastersTri kapljice\nObjavljene nominacije za Grammy 2018… Evo ko ih ima najviše…


Iz Tužilaštva BiH su za "Dnevni avaz" potvrdili "da ima određenih pomaka" u istrazi o terorističkom napadu, u kojem je prije nekoliko mjeseci teško oštećen mezar prvog predsjednika BiH Alije Izetbegovića. Portparol Tužilaštva Boris Grubešić nam je kazao da se u interesu istrage ne može govoriti o detaljima.\n- Državni tužilac koji vodi istragu u tom slučaju Miroslav Marković prenio je da se istraga nastavlja i da ima pomaka - kazao je Grubešić.\nMarković je ranije govorio da je Tužilaštvo "suzilo krug osumnjičenih terorista", ali još od avgusta, kada se dogodio napad, nije objavljen identitet osumnjičenih niti je neko uhapšen.\nFormiran je i specijalni istražni tim od predstavnika svih agencija za provođenje zakona, SIPA-e, OSA-e, DGS-a, entitetskih i kantonalne policije te Interpola. U danima nakon napada, tim se sastajao gotovo svakodnevno, ali se, kako saznajemo, već duže vrijeme sastaje samo "po potrebi".\nMarković je ranije upozoravao na probleme u istrazi terorističkog akta i nesaradnju "nekih agencija za provođenje zakona" te se javno žalio da informacije o istrazi cure preko kolega u Tužilaštvu.\nVeć duži period Marković ne daje izjave u javnosti, kako nam je kazao, "prema uputstvu glavnog državnog tužioca Marinka Jurčevića", koji je nakon njegovih istupa naložio da sve informacije za medije moraju ići preko Službe za odnose sa javnošću.\nTužilaštvo je u prvih mjesec istrage saslušalo nekoliko osoba te provjeravalo napušteno vozilo pronađeno na Trebeviću, koje su, kako se pretpostavlja, koristili napadači. Također, uočen je neuobičajeno veliki broj poziva u vrijeme napada prema mobilnoj mreži RS sa lokaliteta Kovači, te je i DGS-u upućena lista sa imenima ljudi čiji bi se prelazak preko granice BiH trebao nadzirati.\nTužilaštvo je, kako saznajemo, dobilo sve potrebne podatke vještačenja, ali analiza i povezivanje činjenica još uvijek traju.


ROK IZGRADNJE TRI GODINE\nKoncesija je dodijeljena na period od 50 godina, a period projektovanja i izgradnje će se realizovati u periodu tri godine\nMinistar energetike i rudarstva RS Petar Đokić i direktor privrednog društva Energy Financing Team SE iz Bileće Ranko Čokorilo, potpisali su danas u Banjaluci ugovor o koncesiji za izgradnju i korištenje solarne elektrane na području bilećke opštine.\nOvom privrednom društvu Vlada RS je u aprilu dodijelila koncesiju za izgradnju i korištenje solarne elektrane na području opštine Bileća, saopšteno je iz Ministarstva energetike i rudarstva RS.\nIz resornog ministarstva su pojasnili da je ugovorom o koncesiji definisana instalisana snaga solarne elektrane sa fotonaponskim ćelijama od 60 megavata /MW/, sa planiranom godišnjom proizvodnjom od 84 gigavatsata, a koncesionar će tokom koncesije proizvedenu električnu energiju prodavati na tržištu, uključujući i pravo izvoza.\n“Koncesionar će, u skladu sa ugovorom, nakon izgradnje solarne elektrane, u budžet RS, plaćati koncesionu naknadu u iznosu od 0,0055 KM po kilovatsatu, od čega će 95 odsto sredstava biti usmjereno u budžet opštine Bileća”, precizirano je u saopštenju.\nKoncesionar je prije potpisivanja koncesionog ugovora u budžet RS uplatio jednokratnu naknadu od 700.000 KM.\n#koncesija#solarna elektrana#petar đokić#ranko čokorilo


Koalicija neće u komisije ako je poziv suprotan zakonu\nKoalicija novinarskih i medijskih udruženja saopštila je u četvrtak da neće predlagati članove komisija za ocenjivanje projekata proizvodnje medijskih sadržaja u opštinama i gradovima čiji javni pozivi nisu u skladu sa utvrdjenim pravilima.\nU saopštenju Koalicije, koju čine UNS, NUNS, NDNV, ANEM i Lokal pres, navodi se da neće učestvovati u postupcima koji nisu u skladu sa Zakonom o javnom informisanju i medijima i Pravilnikom o sufinansiranju projekata za ostvarivanje javnog interesa u oblasti javnog informisanja.\nKoalicija je podsetila da prati objavljivanje javnih poziva u svim opštinama i gradovima i, ukoliko poziv nije u skladu sa Zakonom i Pravilnikom, obaveštava ih i daje uputstva za njegovo ispravljanje.\nKako se navodi, Koalicija neće učestvovati u postupcima koji nisu u skladu sa propisima i zato neće predložiti kandidate za komisije u ovim opštinama.\nBeograd, 9. aprila 2015. (Beta)\nViše iz ove kategorije « Udruženje Građanska inicijativa: Protest zbog najavljene obavezne vakcinacije dece\tU slučaju Ćuruvija otkriti sve »


Stari pasoši još godinu dana\nod Admin taj Sre 11 Nov 2009 - 10:35\nVlada Srbije predložila je da važenje starih "plavih" pasoša bude produženo do 31. decembra 2010. godine, zbog, kako je objašnjeno, "objektivne nemogućnosti" da se svim građanima koji su podneli zahtev izdaju biometrijski pasoši do kraja ove godine.\nMinistar unutrašnjih poslova Ivica Dačić izjavio je da je Vlada Srbije predložila da važenje starih "plavih" pasoša bude produženo do 31. decembra 2010. godine zbog, kako je rekao, "objektivne nemogućnosti" da se svim građanima koji su podneli zahtev izdaju biometrijski pasoši do kraja ove godine.\nObrazlažući Vladin predlog u Skupštini Srbije, Dačić je precizirao da veliki broj diplomatsko-konzularnih predstavništava Srbije nije opremljen za izdavanje biometrijskih pasoša.\n"Zbog toga državljani Srbije koji žive i rade u inostranstvu čekaju i po više meseci da dobiju novi pasoš iz Srbije", dodao je Dačić.\n"Našim državljanima koji borave u inostranstvu, ako dođu u Srbiju, omogućeno je da dobiju biometrijski pasoš po hitnom postupku, u roku od 48 sati, ali treba rešiti problem naših građana koji ne mogu da dođu u Srbiju po pasoš", rekao je Dačić.\nMinistarstvo spoljnih poslova, dodao je Dačić, obavestilo je MUP Srbije da je oprema za izdavanje biometrijskih pasoša do sada instalirana u srpskim diplomatsko-konzularnim predstavništvima u Nemačkoj, Italiji, Francuskoj, Sjedinjenim Američkim Državama, Kanadi, Australiji, Austriji, Švedskoj, Danskoj, Rusiji, Južnoj Africi i Engleskoj.\n"Do sada je primljeno 44.500 zahteva naših građana iz inostranstva za izdavanje biometrijskih pasoša", rekao je Dačić.\nPodsetio je da je do sada izdato 1.250.000 biometrijskih pasoša, rok za dobijanje pasoša je bio od tri do 15 dana a MUP Srbije je, u ovom trenutku, opremljen da dnevno primi 8.000 zahteva za izdavanje i da izradi isto toliko biometrijskih pasoša.


Brisel traži uvođenje sankcija BiH\npetak, 03 oktobar 2014 11:54\nBrisel, Sarajevo - Evropska komisija predložila je uvođenje sankcija Bosni i Hercegovini, saznaje "Dnevni avaz".\nU pismu upućenom Evropskom parlamentu i ostalim institucijama Evropske unije, predlaže se suspenzija Privremenog sporazuma o trgovini s BiH ako zvanično Sarajevo s Briselom do 1. januara 2016. godine ne dogovori uslove pod kojima će se Hrvatskoj osigurati odgovarajući trgovinski sporazum s BiH.\nBiH još nije prihvatila prilagođavanje trgovinskih povlastica odobrenih u okviru Privremenog sporazuma kako bi se u obzir uzela tradicionalna povlašćena trgovina između Hrvatske i BiH u okviru Srednjoevropskog sporazuma o slobodnoj trgovini (CEFTA).\nU slučaju da do donošenja ove uredbe Evropska unija i BiH ne budu potpisale i privremeno primjenjivale sporazum o prilagođavanju trgovinskih povlastica iz Sporazuma o stabilizaciji i pridruživanju i Privremenog sporazuma, povlastice odobrene Bosni i Hercegovini trebalo bi obustaviti od 1. januara 2016. - stoji u predlogu Komisije.\nAko se usvoji ova odluka, BiH će izgubiti tržište EU, a Brisel je ranije odlučio da BiH neće dobiti oko 550 miliona bespovratnih sredstava iz fondova pretpristupne pomoći (IPA II), zbog nesprovođenja reformi.\nEvropski parlament još je u februaru ove godine odlučio da bi, ako se ne sprovede presuda Sejdić - Finci, o ukidanju nacionalne diskriminacije u izbornom procesu, mogao Predsjedništvo BiH i Dom naroda Parlamenta BiH da proglasi nelegitimnim i nelegalnim, piše list.


MOSKVA NA NOGAMA: Maršu na Drinu Vojnog orkestra Niš skandiralo hiljade Moskovljana!\nVojni orkestar Niš iz sastava Kopnene vojske, nastupio je na međunarodnom vojnom muzičkom festivalu Spaska bašnja i izveo niz kompozicija koje su bile propraćene oduševljenjem više hiljada Moskovljana\nNastup Vojnog orkestra Niš na međunarodnom festivalu vojnih orkestara u Moskvi pozdravilo je hiljade ljudi.\nMoskovljani su na Crvenom trgu aplauzima i skandiranjem pozdravili izvođenje kompozicije „ Marš na Drinu“ i drugih srpskih rodoljubivih pesama.\nVojni orkestar Niš iz sastava Kopnene vojske, pod dirigentskom palicom kapetana Dejana Đorđevića, nastupio je na međunarodnom vojnom muzičkom festivalu „Spaska bašnja“, koji se održavao od 30. avgusta do 7. septembra na Crvenom trgu u Moskvi.\nNa festivalu na kojem je učestvovalo oko 1500 muzičara, kao i drugih umetnika, poput plesača, akrobata i majstora borilačkih veština, osim našeg orkestra i domaćina nastupili su i ansambli iz Jermenije, Bugarske, Grčke, Irske, Italije, Kazahstana, Kine, Meksika, Turske i Švajcarske.\nNastup niškog vojnog orkestra, koji svakodnevno izvodi kompozicije „Marš na Drinu”, kompozitora i prvog vojnog dirigenta-kapelnika Stanislava Biničkog, „Aleksandar Prvi”, kompozitora Franje Pokornog i „Milan Obrenović“, kompozitora Davorina Jenka, veoma su bile zapažene i propraćen oduševljenjem više hiljada posetilaca festivala.\nNakon učešća na međunarodnom festivalu povodom Dana hrabrosti u Sofiji i na otvaranju „Andrićgrada“ u Višegradu, ovo je treći međunarodni nastup Vojnog orkestra iz Niša u ovoj godini.


Uručivanje plaketa najboljim učenicima ispred Palate Srbije\nNaslovna > Uručivanje plaketa najboljim učenicima ispred Palate Srbije\nDirektor Zavoda za sport i medicinu sporta RS Goran Bojović, prisustvovao je dodeli plaketa najboljim učenicima Srbije. Svečanosti su prisustvovali premijerka Srbije Ana Brnabić i ministar omladine i sporta RS Vanja Udovičić, kao i predstavnici Zavoda za sport i medicinu sporta RS. Plakete je dobilo 1.407 najboljih učenika srednjih škola.\nPredsednica Vlade je kazala da je znanje svakako najvažnija vrednost u 21. veku zahvalivši pristunima na trudu i upornosti i hrabrosti da postignu to što su postigli.\nUdovičić je rekao da dobitnici plaketa, njihovi roditelji i nastavnici vrlo dobro znaju kako je teško postići ovaj rezultat, koliko je truda i odricanja potrebno da bi se do tog rezultata došlo. On je istakao da su dobitnici plaketa brend i najlepša slika Srbije koja će menjati ne samo Srbiju na bolje već da će imati i pozitivnog uticaja na promene u njenom okruženju.


Dobit ERS u 2018. godini 16,5 mil KM- cilj povećanje proizvodnje | Hercegovina Press\nDobit ERS u 2018. godini 16,5 mil KM- cilj povećanje proizvodnje\nPreduzeće „Elektroprivreda Republike Srpske“ /ERS/ prošle godine ostvarila je finansijsku dobit od 16,5 miliona KM, a sva preduzeća, osim Rudnika i Termoelektrane /RiTE/ „Ugljevik“, poslovala su pozitivno, rekao je Srni generalni direktor ERS-a Luka Petrović.\n„Negativan finansijski rezultat poslovanja RiTE `Ugljevik` u najvećoj mjeri posljedica je negativnih kursnih razlika koje su prošle godine dostigle šest miliona KM, a odnose se na kreditno zaduženje u inostranoj valuti za projekat odsumporavanja. Osim toga, njegovo poslovanje opteretilo je i niz neplanskih zastoja, kao i loš kvalitet uglja“, naveo je Petrović.\nOn je istakao da, iako su rezultati poslovanja ERS-a za prethodnu godinu mnogo povoljniji u odnosu na nekoliko prethodnih godina i da kompanija ima potencijala da postigne bolje proizvodne i finansijske rezultate, ali i da teže većoj proizvodnji na pragu elektrana od sadašnje.\n„Sistem je opterećen i prekomjernim brojem zaposlenih, a stavka za plate značajno učestvuje u ukupnim troškovima kompanije. Zbog toga smo donijeli odluke da broj radnika smanjujemo postepeno, i to prirodnim odlivom i dobrovoljnim stimulativnim otpremninama, a zapošljavaće se samo deficitarne i struke od vitalnog značaja za sistem“, pojasnio je Petrović.\n„EU zahtijeva da se proizvodi struja iz obnovljivih izvora i u ovoj oblasti ERS je bila u zaostatku. U narednom periodu planiramo maksimalno da iskoristimo potencijale vjetra i sunca i da vlastitim sredstvima izgradimo solarne elektrane i vjetroparkove, stavljajući se u funkciju izvršenja ciljeva zadatih energetskim paketima“, rekao je Petrović.\n„Pred nama su i obaveze Trećeg energetskog paketa koji će omogućiti da ERS-u komercijalno poslovanje, restrukturiranje distribucionih preduzeća, odnosno razdvajanje distribucija od snabdijevača“, naglasio je Petrović.


Debata „Mladi i preduzetništvo‒primeri dobre prakse “ i radionica „ Najvažnije je početi” biće održane 13. decembra u prostorijama Eu info centra sa početkom u 11 časova.\nU prvom delu, vlasnica radionice za izradu testenina „Moje gnezdo” Sanja Milosavljević, te direktor firme „Zdravo produkt” Goran Gardijan, zatim Venera Vučinić iz VIS Dom dizajna i autor projekta „Golubac iz brodića” Jovan Kocmanović, govoriće o svojoj poslovnoj strategiji i motivaciji koja ih je dovela do toga da budu uspešni preduzetnici u Srbiji.\nNakon debate i otvorene diskusije Jovana Miljanović, poznata blogerka i stručnjakinja u oblasti marketinga i preduzetništva, održaće radionicu u kojoj će svim zainteresovanima objasniti kako da svoj hobi pretvore u posao i dođu do radnog mesta u Srbiji. Takođe, svi prisutni će naučiti koja su to biznis pravila i alati uz pomoć kojih se može otpočeti privatni biznis.\nProgram je namenjen svim zainteresovanim mladim osobama, bilo da su srednjoškolci, studenti ili oni koji žele da otpočnu sopstveni posao. Svi koji žele da prisustvuju, svoju prijavu mogu poslati na e-mail adresu info@euinfo.rs, a broj mesta je ograničen.


Izvor: B92, 05.Maj.2021, 22:55\nA posle praznične pauze masovna imunizacija nastavljena je širom Srbije. Do sada je vakcinisano 1.300.000 građana, a dato je više od tri i po miliona doza.\nVakcinacija se može obaviti na svim punktovima bez prethodne najave.\nSutra se u Beogradu otvara i novi vakcinalni punkt i to u Tržnom Centru Ušće, a oni koji odluče da se vakcinišu mogu očekivati i poklone iznenađenja.\nSlika na Beogradskom sajmu gotovo identična kao i pre praznika. Zainteresovanost >> Pročitaj celu vest na sajtu B92 << građana za vakcinaciju nije opala. Gotovo polovina Beograđana je do sada primilo vakcinu, a dobra stvar je što se i sve više mladih odlučuje da to uradi. Građani ističu da je organiazcija vrhunska i podsećaju da nas samo vakcinacija može spasiti.\n"Samo nek zatvore za more da ne može i to ti je to", istakao je jedan od anketiranih građana.\n"Nakon praznika nastavljamo istim tempom, danas je u hali 3 revakcinacija, imamo oko 3200 građana koji će doći, a prekoputa u hali 11 je vakcinacija. Počeli su malo da se bude kao ovo proleće, i nadam se da će zaista naša omladina da shvati da je vakcinacija jedini lek i jedino oružje", izjavila je koordinatorka na Beogradskom sajmu Dragana Milošević.\nNišta drugačija slika nije ni u domovima zdravlja. Vakcinišu se sve starosne grupe, a ima i dovoljno svih vrsta vakcina.\n"Odaziv je izvanredan, mi smo za ovih nedelju dana od kako smo počeli masovnu nezakazanu vakcinaciju dali preko 5000 vakcina, hvala svim Voždovčanima.Do sada smo vakcinisali 43.728 građana Voždovca", rekla je doktorka u Domu zdravlja "Voždovac" Zorica Novaković.\nOd sutra više neće biti potrebno za vakcinisanje odlaziti u domove zdralja i Beogradski sajam.\nČak i odlazak u najobičniji šoping moći će da se iskoristi za vakcinaciju.\nU tržnom centru Ušće sve je spremno za sutrašnji početak imunizacije. Čitav tržni centar oblepljen je panoima koji poziva ljude da dođu i imunizuju se, a građani mogu da biraju između 4 vakcine koje je odobrila naša agencija za lekove. Sam punkt je na 3. spratu iznad bioskopa, a za one koji budu najuporniji i dođu prvi da se vakcinišu, njih očekuju vredni pokloni.\nZa prvih 100 vakcinisanih TC Ušće za sutra je pripremio vaučere u vrednosti od 3.000 dinara. Svakog narednog dana, do subote, oni najuporniji imaće popuste i akciju za kupovinu u tom tržnom centru.\n21:30: Štrajkački odbor “Fijat plastike“ sastao se sa Darijom Kisi...


Predsjednica Republike Srpske Željka Cvijanović istkla je da očekuje da će sutrašnji sastanak sa predsjednikom Srbije Aleksandrom Vučićem u Beogradu biti konstruktivan i da će Srpska imati podršku Srbije da se bori za pravdu, pravednost i bolji život.\n- Srbija ima već dovoljno svojih tereta, balasta i pritisaka i mi smo uvijek svjesni toga. Želimo da Srbiji budemo podrška da prođe kroz sva ta teška iskušenja koja ima, ali isti tako znamo da i mi imamo podršku Srbije da se borimo za ono što jeste i pravo i pravednost i bolji život u Republici Srpskoj - istakla je Cvijanović.\n- Smatram da će sastanak u Beogradu biti prilika da se prenesu najvažnije poruke za Republiku Srpsku - istakla je Cvijanović i dodala da su institucije Srpske već iznijele svoj stav o ovom pitanju nizom skupštinskih zaključaka ali i kroz razgovore političkih partija.\n- Mi želimo da se prekine taj eksperimentalni pristup međunarodne zajednice prema BiH i smatramo da to urušava naš unutrašnji potencijal, da se dogovoramo i pregovaramo i konačno želimo da štitimo međunarodno pravo jer ono podrazumijeva da imamo Dejtonski sporazum na osnovu kojeg i funkcioniše BiH - rekla je predsjednica Srpske.\n- Posebno pogađa činjenica kada se mimo određenih procedura dešavaju tako važne stvari kao što je na primjer imenovanje novog visokog predstavika. Mi razumijemo da je visoki predstavnik dejtonska kategorija, ali isto tako razumijemo da je on smetnja nečemu što mi zovemo evropski put ako on zaista i postoji. Taj put ne bi trebalo da bude u sjeni ili pod sjenom nekakvog visokog predstavnika. Mi želimo partnerstvo sa EU ma kako bio dugačak taj put - naglasila je Cvijanović.\nU Beogradu će sutra biti održan sastanak predsjednika Srbije Aleksandra Vučića sa predsjednicom Srpske, predsjednikom Vlade Radovanom Viškovićem, predsjednikom Narodne skupštine Nedeljkom Čubrilovićem, srpskim članom i predsjedavajućim Predsjedništva BiH Miloradom Dodikom, te predstavnicima parlamentarnih stranaka u Srpskoj.\nPrethodno je predsjednica Srpske uputila pismo predsjedniku Srbije u kojem je zatražila da organizuje sastanak na kojem će biti razgovarano o spornom imenovanju novog visokog predstavnika u BiH.\nŽeljka Cvijanović posjetila Šumarski fakultet\nŽeljka Cvijanović: Slijedi rješavanje prioriteta, poput vodosnabdijevanja


Dan online - Drustvo: Identifikovani napadači na ljekara - 2018-03-18\nDrustvo IZ UPRAVE POLICIJE SAOPŠTILI Identifikovani napadači na ljekara\nSlužbenici Centra bezbjednosti Bar identifikovali su lica koja su, kako se sumnja, napala ljekara Tomislava Mikovića prilikom pružanja ljekarske intervencije ispred Doma učenika u Baru, saopšteno je iz Uprave policije. Kako su kazali, policiju je o napadu 15. marta obavijestio ljekar Miković.\n– Dežurna služba CB Bar je 15. marta obaviještena od strane T.M., ljekara zaposlenog u Službi hitne medicinske pomoći u Baru, da je prilikom službene intervencije – pružanja ljekarske pomoći jednom licu napadnut ispred Doma učenika u Baru od strane njemu nepoznatih lica za koja je naveo da su najvjerovatnije maloljetna. On je naveo da su se ta lica nakon napada dala u bjekstvo. Službenici CB Bar su odmah po saznanju izašli na lice mjesta, obavili više razgovora i prikupili obavještenja u cilju identifikacije izvršilaca. Na osnovu policijskih mjera i radnji došlo se do saznanja o identitetu lica koja su, kako se sumnja, napala doktora T.M. Drugom Centru bezbjednosti upućen je zahtjev za pronalazak lica i uzimanja izjava od njih – navodi se u saopštenju Uprave policije.\nPolicija je, uz saglasnost tužioca, zatražila od Osnovnog sudu u Baru da izda naredbu za izuzimanje video-zapisa u cilju utvđivanja činjeničnog stanja.\n– Nadležni tužilac će se o kvalifikaciji navedenog djela izjasniti nakon utvrđivanja svih činjenica i uvida u spise predmeta – kazali su iz UP.\nIz Sindikata doktora medicine juče su oštro osudili napad na ljekare i urgirali da se u što kraćem roku procesuiraju odgovorne osobe.\n– Nasilničko ponašanje prema ljekarima i pored brojnih upozorenja nije stvar prošlosti. SDMCG poziva na sistemski pristup rješavanju ovog problema – poručili su iz Sindikata doktora medicine.D.S.–A.O.


Vučić najavljuje promene u SNS na stranačkim izborima u novembru\nPredsednik Srbije i Srpske napredne stranke (SNS) Aleksandar Vučić izjavio je da će u martu ili aprilu sledeće godine biti održani izbori i da je vreme da, kako je rekao, ta stranka „pobedi još ubedljivije“ i pokaže da "Srbija ima snage i vere u sopstvenu budućnost".\nVučić je, govoreći o stranačkim izborima koji će biti održani u novembru, najavio velike promene u svojoj Srpskoj naprednoj stranci.\n"Važno je da se ne opuštamo i na svakom mestu pokažemo da je interes naroda iznad svega", rekao je Vučić ispred SPENS-a, Sportsko-poslovnog centra "Vojvodina" u Novom Sadu okupljenima koji nisu uspeli da uđu u halu na skup povodom 11 godina od osnivanja te stranke.\nVučić je najavio velike promene u stranci na predstojećim stranačkim izborima u novembru istakavši da iz svojih redova moraju da izbace one koji su se borili samo za lične interese. On je okupljenima rekao da treba da budu svesni postignutih rezultata, ali i da nastave da se bore za napredak zemlje.


3.800 besplatnih kurseva za studente iz Srbije: Google, Cisco, IBM, Stanford i Jejl na Courseri\n06:54 Central European Time: Beograd, Berlin, Pariz\n00:54 Eastern Time: Njujork, Boston, Majami\n21:54 Pacific Time: San Francisko, Los Anđeles, Sijetl\n12:54 China Standard Time: Peking, Šangaj, Singapur\nNema ograničenja ‒ na raspolaganju su sve oblasti i mogu da se pohađaju uporedo.\nI u junu nastavljamo da pronalazimo liste kvalitetnih i besplatnih onlajn sadržaja za celokupno obrazovanje, s fokusom na oblasti koje su direktno povezane sa IT sferom. Iznenađujuće je koliko je dobrih inicijativa i dalje otvoreno, ili se tek otvara, iako se pandemija na mnogim mestima utišala. Takav je slučaj sa onlajn platformom za učenje Courserom, koja je dodala još novih pogodnosti prvobitnoj inicijativi besplatnog obrazovanja tokom pandemije. Početkom ovog meseca objavljeno je da je oko 3.800 kurseva besplatno na raspolaganju studentima svih institucija visokog obrazovanja, na globalu, pa i u Srbiji.\nU ovom trenutku kurseve pohađa oko milion studenata, a ukoliko se pitate koja su ograničenja na individualnom nivou ‒ za sada ih nema, možete biti na više kurseva istovremeno. Preporučeno je preuzeti mobilnu aplikaciju i registrovati se preko školskog imejla. Kurseve možete da odaberete pre kraja jula, a rok da edukaciju privedete kraju je kraj septembra.\nU ponudi je 425 kurseva u oblasti Data Science-a, 668 iz računarstva, 145 iz domena informacionih tehnologija, 413 namenjenih različitim oblastima inženjerstva; na raspolaganju je znanje vodećih kompanija poput Google-a, Cisco-a, IBM-a i poznatih univerziteta poput Stanforda i Jejla.\nPredlozi o kojima smo pisali u prethodnim nedeljama i dalje su aktuelni, pogledajte koje kurseve nudi 6 priznatih obrazovnih institucija u oblasti računarskih mreža, 450 besplatnih kurseva elitnih američkih univerziteta, pronađite odgovarajuću literaturu među 400 besplatnih udžbenika koje je otključao jedan vodeći svetski izdavač, a jedna od najnovijih inicijativa je 10 besplatnih kurseva priznatih institucija, među kojima su i Harvard i Microsoft.\nsubota, 13. Jun, 2020.


Izložbu su preksinoć otvorili ambasador Kajl Rendolf Skot, direktorka SZPB Jasna Jovanov i Milan Isaković, potomak porodice Beljanski.\nAmbasador Kajl Skot i ministar Ivan Tasovac\nVernisažu su pored ambasadorove supruge Nevenke prisustvovali i ministar kulture Ivan Tasovac i predstavnici kulturnih institucija. Izložba je organizovana u delu rezidencije gde se inače ne boravi, u kojem su ispoštovani muzeološki standardi propisani za slike, većinom ulja na platnu.\n"Enterijer" Marka Čelebonovića\nBudući da kroz izabrana dela treba da se sagleda srpska moderna, na izložbi je i nekoliko slika sa stalne postavke Spomen-zbirke, kao što su "Jabuke i grožđe" Save Šumanovića, "Enterijer" Marka Čelebonovića, "Figura" Petra Dobrovića, "Bele ruže" Peđe Milosavljevića, "Mrtva priroda" Jefte Perića, "Motiv sa Krfa" Koste Miličevića i "Lađe na Dunavu" Aleksandra Kumrića. Pored slika Koste Hakmana, Ignjata Joba, Milana Konjovića i Petra Lubarde, centralno mesto u salonu pripalo je ambasadorovom favoritu - Šumanovićevom "Šidskom pejzažu pod snegom".\nAmbijent: "Šidski pejzaž pod snegom" Save Šumanovića (levo) u rezidenciji ambasadora SAD\n- Diplomata Pavle Beljanski je očigledno imao oštro oko za umetnost i njegovu kolekciju, koja pokriva rani XX vek, smatram jednom od najboljih iz ovog regiona. Počastvovani smo što dobili priliku da deo njegove kolekcije prikažemo u rezidenciji i posebno zahvaljujem direktorki Spomen-zbirke - rekao je ambasador na vernisažu.\nIzbor za rezidenciju: Jasna Jovanov i ambasador Kajl Skot\nDirektorka Jasna Jovanov skrenula je pažnju na dragoceni spoj diplomatije i umetnosti u kolekcionarskom i legatorskom podvigu Beljanskog.\n- Svesni da bi svaki deo naše kolekcije lepo stajao u ovom ambijentu, bilo nam je veoma teško da napravimo izbor koji bi najbolje reprezentovao našu zbirku. Nadamo se da smo u tome uspeli - kazala je Jovanov urednicima i novinarima beogradskih i novosadskih medija koji su došli da isprate ovaj važan kulturni događaj.\nKultura i politika: Ambasador SAD u razgovoru sa urednikom kulture u "Blicu"\n"Beljanski je bio srpski filantrop"\nKoncept izložbe inspirisan je programom Stejt departmenta SAD "Umetnost u ambasadama", čiji je cilj upoznavanje kulturne raznolikosti. Zato smo ambasadora Skota zamolili da nam odgovori na nekoliko pitanja u vezi s ovom postavkom.\nVaša ekselencijo, jeste li možda učestvovali u izboru izloženih slika?\n- Nisam. Kustosi Spomen-zbirke su došli ovde, da vide rezidenciju, i mogu vam reći da su bili impresionirani prostorom u koji su pozvani da izlože deo kolekcije. Dok su raspakivali dela, videlo se da se prema njima odnose kao da su im deca, a pošto su dela okačili na zidove, shvatio sam da su unapred imali viziju gde koje najbolje leži. Moram još da kažem da je Pavle Beljanski zaista bio vizionar koji je umeo da prepozna velike umetnike još dok su bili mladi. Poklanjajući svoju kolekciju svome narodu, Beljanski je pokazao da je veliki srpski filantrop.\nBudući da ste tek nekoliko meseci u Srbiji, da li ste stigli da posetite Spomen-zbirku Pavla Beljanskog u Novom Sadu?\n- Nažalost, još nisam, ali to će svakako biti prvom sledećom prilikom kada budem išao u Novi Sad.\nOtvoren poziv za umetničke rezidencije okviru projekta "Reconnection 2.0."


TREĆINA MEDIJSKIH OBJAVA U SRBIJI O EU, SAD I RUSIJI BEZ NAVEDENOG IZVORA – Analiziraj.ba\nKarakteristika dezinformacija i lažnih vijesti je da se one najčešće plasiraju bez jasno navedenog izvora vijesti, uz pristrasno i neobjektivno izvještavanje. Regionalna analiza medijskog izvještavanja, koju je od 14. maja do 10. juna sprovela CRTA pokazala je da je više od trećine medijskih objava u Srbiji o EU, SAD i Rusiji bez navedenog izvora, što je osnov za potencijalne dezinfomacije.\nU Makedoniji je najveći procenat medijskih objava – 43% na ovu temu sa citatima neimenovanih izvora. U Crnoj Gori i Bosni i Hercegovini zabilježen je značajno niži broj objava bez navođenja citata. Analiza je predstavljena na otvaranju međunarodne konferencije „Da li gubimo bitku sa dezinformacijama“ u organizaciji Istinomera, prvog fact-checking portala u regionu.\nZastupljenost neutralnog i pristrasnog pozitivnog medijskog sadržaja ka Evropskoj uniji u Bosni i Hercegovini, Makedoniji i Crnoj Gori varira između 19 i 25% medijskih objava. U Srbiji dominira EU neutralni sadržaj (27%), dok je EU pristrasno pozitivno usmjerenje medijskih objava značajno niže u odnosu na ostale države (15%) i gotovo jednako pristrasno pozitivnom usmjerenju objava prema Rusiji (14 odsto).\nFenomen dezinformacija i lažnih vijesti nije nov, ali brzina kojom se one danas šire i utiču na kreiranje javnog mnijenja, stavlja ovu pojavu u žižu interesiranja. Istraživanje „Eurobarometra“ pokazuje da građani Evropske unije smatraju da su dezinformacije i lažne vijesti problem u njihovim zemljama. Isto istraživanja pokazalo je da skoro 85% građana smatra da su dezinformacije i lažne vijesti problem za demokraciju. Građani prepoznaju medije kao prve u borbi protiv dezinformacija (45%), zatim donosioce odluka i institucije – 39%, a čak više od trećine (32%) smatra da građani mogu da doprinesu u ovoj borbi.\nKako se boriti protiv dezinformacija u 21. vijeku i da li tradicionalni mediji mogu i kako da odgovore na te izazove teme su konferencije Istinomera. Na konferenciji učestvuju predstavnici domaćih i stranih medija Radio-televizije Srbije, „Blica“, N1, BBC Srbije, „Dojče velea“, litvanskog portala „Delfi“. Na konferenciji se predstavljaju i primjeri inovativnih i aktuelnih pristupa u borbi protiv dezinformacija i lažnih vijesti iz različitih dijelova svijeta poput najuspešnijih svjetskih projekata iz oblasti medijske pismenosti.\nIstinomer je prvi fact-checking portal u regionu koji se od 2009. godine bavi provjerom činjenica kroz ocjenjivanje izjava javnih zvaničnika i političara, kao i kroz analize važnih društvenih i ekonomskih pitanja.\nCjelokupnu analizu u okviru medija monitoringa možete vidjeti OVDJE.\nTagovi: konferenacijalažne vijestimedijinovinari\n31.05.2018 · Maša Galić


Radikali bez Šešelja na konsultacijama kod Nikolića\nTomislav Nikolić, predsjedenik Srbije\nPredsednik Tomislav Nikolić uputio je za ponedeljak poziv predstavnicima svih izbornih lista koje će imati poslanike u novom sazivu republičkog parlamenta na konsultacije o formiranju buduće Vlade Srbije, potvrđeno je danas iz njegovog kabineta.\nNikolić je prethodno, u četvrtak, 19. maja, razgovarao sa liderom Srpske napredne stranke Aleksandrom Vučićem, koji mu je preneo da smatra da ima potrebnu većinu za formiranje nove Vlade.\nPredstavnici ostalih izbornih lista kod Nikolića će doći u ponedeljak, 23. maja u 10 sati.\nSrpska radikalna stranka saopštila je da toj stranci stigao poziv predsjednika Srbije Tomislava Nikolića na konsultacije o dodeli mandata za sastav nove Vlade Srbije i da će SRS predstavljati potpredsednik stranke Nemanja Šarović i generalna sekretarka Nataša Jovanović,a ne lider radikala Vojislav Šešelj, javlja dopisnik RSE.\nOdluku o tome je, kako se navodi, doneo Predsednički kolegijum SRS.\nU pozivu na konsultacije, koji je SRS dostavio medijima, Nikolić navodi da je “obavio razgovor sa Aleksandrom Vučićem, predstavnikom izborne liste 'Aleksandar Vučić - Srbija pobedjuje' koji ga je obavestio da je obezbedio većinu za izbor Vlade u skupštini”.\n“Pre nego što Narodnoj skupštini predložim kandidata za predsednika Vlade, spreman sam da saslušam vaše mišljenje”, naveo je Nikolić u pozivu.\nKonsultacije će biti održane u ponedeljak, 23. maja u 10.30 u zgradi Predsedništva.\nSRS je na parlamentarnim izborima održanim 24. aprila osvojila 22 poslanička mandata.


blizanac Archives - Stranica 5 od 6 - Mesečni Horoskop za novembar 2019.\nMesečni horoskop za avgust 2015. za sve Blizance POSAO Poslovne prognoze za avgust 2015. Dragi Blizanci, voleli bismo da vas obradujemo predviđanjima da ćete tokom meseca da se obogatite, a da ništa ne radite, da će ...[Pročitajte ceo članak]\nMesečni horoskop za jul 2015. za sve Blizance POSAO Poslovne prognoze za jul 2015. Dok je svima u glavi more, plaža, odmor… Blizanci bi ovaj mesec mogli da se posvete poslovima, koliko god im to mogućnosti ...[Pročitajte ceo članak]\nMesečni horoskop za jun 2015. za sve Blizance POSAO Poslovne prognoze za jun 2015. Prvi deo meseca se odmorite, ne nervirajte ni oko čega, ne padajte u depresije ako posao ne ide kako biste vi voleli. Već sredinom ...[Pročitajte ceo članak]\nMesečni horoskop za maj 2015. za sve Blizance POSAOPoslovne prognoze za maj 2015. Dragi Blizanci, želimo vam lep maj. Mesec koji počinjemo sa praznikom rada biste mogli da iskoristite da porazmislite zašto vam ...[Pročitajte ceo članak]\n21. februara 2015. // 4 komentara\nMesečni horoskop za mart 2015. za sve Blizance! POSAO Poslovne prognoze za mart 2015. Niste baš u najsjajnijem izdanju, dosta ste odsutni i nešto vam remeti koncentraciju, a da niste sigurni baš šta konkretno. ...[Pročitajte ceo članak]\n20. januara 2015. // 1 komentar\nMesečni horoskop za februar 2015. za sve Blizance! POSAO Poslovne prognoze za februar 2015. Februar je dobar mesec za vaše investicije, zvezde su se baš dobro postavile i ne bi trebalo da gubite. Pošto vrlo dobro ...[Pročitajte ceo članak]\n21. decembra 2014. // 5 komentara\nMesečni horoskop za januar 2015. za sve Blizance! POSAO Poslovne prognoze za januar 2015. Nervozni ste, kolege vas dodatno nerviraju svojim neznanjem i stalnom potrebom za vama i vasom idejom. Toliko su se oslonili na ...[Pročitajte ceo članak]\nMesečni horoskop za decembar 2014. za sve Blizance! POSAO Poslovne prognoze za decembar 2014. Ovaj mesec bi trebao da vam bude mesec tokom koga ćete svoditi račune iz prošle godine i doneti zaključak da li ste ...[Pročitajte ceo članak]\nMesečni horoskop za novembar 2014. za sve Blizance! POSAO Poslovne prognoze za novembar 2014. Voleli bismo da vas obradujemo da će ovaj mesec biti bolje nego poslednjih par meseci, da će biti više posla kog volite, ...[Pročitajte ceo članak]